
Aruba Conservation Foundation ta pidi comunidad pa respeta espacio di 
lora y no duna nan cuminda 


Na januari ultimo, Aruba 
Conservation Foundation 
(ACF) a anuncia e reintro- 
duccion di e parha extinc- 
to yellow-shouldered am- 
azon, localmente conoci 
pa e Lora, cu tabata back 
den naturalesa di Aruba, 
sinembargo, 
reciente- 
mente e fundacion aki a 
tuma nota di hendenan cu 
ta purba yega mucho cer- 
ca di nan pa purba duna 
nan cuminda. 


E aña aki, ACF den colabo- 
racion cu partnernan local y 
internacional a reintroduci 
e yellow-shouldered Ama- 
zon, parha conoci localmente 
como Lora, ken ta back den 
Aruba su naturalesa despues 
cu tabata extincto pa mas cu 
70 aña. 


Nan a informa cu e popu- 
lacion di Lora ta bayendo 
bon y nan ta adaptando na e 
diferente areanan natural den 
Parke Nacional Arikok y otro 
areanan, sinembargo, “reci- 
entemente nos a tuma nota 


cu algun hende ta purba di 
yega mucho cerca di e Lora 
of ta purba duna nan cumin- 
da. Nos kier recorda y encu- 
rasha tur hende pa goza di e 
bunitesa di e especie di parha 
aki cu ta endemico y protegi 
pa ley, di lew. Nos ta pidi pa 
respeta nan espacio y no duna 
nan cuminda. 


E Lora (Amazona barbaden- 
sis) ta localmente un especie 
extermina na Aruba for di 
aña 1947, pero semper a keda 
cu un luga significante den e 
herencia ecologico y cultural 
di Aruba y den e curason di e 
comunidad. E Lora ta conoci 
pa ta hopi social y inteligente 
y e temponan aya, localnan 
por a goza di mira nan bula 
den naturalesa di Aruba te ora 
cu nan a bira extincto. 


Populacion di e Lora ta existi 
na areanan isola na Boneiro y 
Corsou, como tambe na al- 
gun partinan nort di Venezu- 
ela y islananan di Margarita 
y La Blanquilla. E Lora a ser 
evalua pa ta riba e “IUCN 


Red List of Threatened Spe- 
cies” na aña 2021 pero ta 
calcula cu e populacion den 
naturalesa actual ta menos 
cu 10,000. Pa Aruba specifi- 
camente, e Lora ta protegi pa 
ley bou Ordenansa di Natu- 
ralesa, (AB 1995 no. 2, Art. 4 
/AB 2017 no. 48). 


Tin hopi menasanan pa e po- 
blacionnan di Lora y mayoria 
di e menasanan aki ta di ori- 
gen humano (Birdlife Inter- 
national 2017, Silvius 1991). 
Pa Aruba particularmente, 
e extincion di e Lora ta debi 
na jaagmento ilegal pa ben- 
demento como mascota, y 
matamento di e lora pa mo- 
tibo cu e ta ser considera un 
plaga pa agricultura (Voous 
1983). Fuera di e menasa di 
origen humano, otro me- 
nasanan local serio ta espe- 
cienan manera pushi y djaca. 
Contrario di creencia popu- 
lar, e Boa no ta e causa princi- 
pal pa e desaparicion di e Lora 
na Aruba door cu e Boa sola- 
mente a ser introduci’ riba e 
isla den añanan 1990. 


Banco Central di Aruba ta afirma cu reservanan di divisa ta permanece adecua 


Recientemente 
Banco 
Central di Aruba (BCA) 
a tuma nota di un arti- 
culo publica door di Sr. 
Waslander dia 19 di april 
2024 den Bon Dia Aruba 
encuanto desaroyo di nos 
reservanan. Pa evita mal 
comprendimento, pa me- 
dio di e publicacion aki, 
BCA ta elabora y splica 
mas riba e desaroyonan 
den e reservanan interna- 
cional durante aña 2022 y 
2023, cu durante e promer 
trimester di 2024 ta sigui 
riba nivelnan adecua. 


Na fin di december 2022, e 
reservanan internacional a 
yega Afl. 3.240,4 miyon, cu ta 
encera un subida di Afl. 109.8 
miyon compara cu fin di de- 
cember 2021. E crecemento 
den e reservanan durante 
aña 2022 a resulta primordi- 
almente door di e prestacion 
robusto di e sector turistico y 
compra di propiedad na Aru- 
ba door di personanan resi- 
dencia den exterior. Durante 
aña 2022, e reservanan inter- 
nacional y oficial tabata adec- 
ua di acuerdo cu e indicador- 
nan cu BCA ta monitor. 


Na december 2023, e reser- 
vanan internacional a baha di 


Afl. 3.240,4 miyon (decem- 
ber 2022) pa Afl. 3.061,9 mi- 
yon. Factornan principal cu a 
contribui na e bahada men- 
ciona ta e refinanciamento di 
debenan externo riba e mer- 
cado local door di e sector 
priva, pagonan di dividendo 
na no-residente y (re-)finan- 
ciamento di debe internacio- 
nal den e mercado di capital 
na Aruba door di gobierno di 
Aruba. Fuera di tin suficiente 
divisa, esaki a sosode debi cu 
e tasa di interes na Aruba ta- 
bata mas abou cu e tasa di in- 
teres den exterior. 


BCA ta subraya cu aunke e 
reservanan a baha durante 
2023, e reservanan interna- 
cional a permanece adecuado 
di acuerdo cu e indicadornan 
cu BCA ta monitor. Specifi- 
camente, e reservanan inter- 
nacional a surpasa 3 luna di 
pago riba e cuenta coriente di 
e balansa di pago y e metrico 
‘Assessing Reserve Adequacy’ 
(ARA) di e Fondo Monetario 
Internacional (FMI) a keda 
adecua. Ademas, BCA ta in- 
forma cu den e prome lunan- 
an di 2024, ya e nivel di reser- 
vanan di divisa a aumenta cu 
Afl. 199.2 miyon compara 
cu fin di 2023. Finalmente, 
BCA ta premira cu e nivel di 


e reservanan internacional lo 
sigui ta adecua durante 2024. 


Como autoridad monetario 
di Aruba y di acuerdo cu e re- 


sponsabilidadnan stipula den 
articulo 10 di e ordenansa di 
banco central, BCA ta con- 
tinuamente monitor desar- 
oyonan den e reservanan y ta 


para cla pa actua acaso ta nec- 
esario, pa mantene e nivel di 
e reservanan adecua. 

DNM y otro partners a crea rapport cu meta pa disminui 
contaminacion di luz 


Directie Natuur en Milieu 
ta e departamento cu tin e 
meta primordial di man- 
tene, protege y mehora cali- 
dad di naturalesa y medio 
ambiente na Aruba, reci- 
entemente e departamento 
aki conhuntamente cu otro 
partners a elabora e rapport 
Standard Operating Proce- 
dure (SOP) cu pa prome bi- 
aha ta relaciona cu e imple- 
mentacion di construccion 
y iluminacion respetuoso pa 
flora y fauna di Aruba. 


E rapport cu a ser crea con- 
huntamente cu entre otro, Cu- 
erpo Policial di Aruba, Dienst 
Technishe Inspecties (DTI), 
Aruba Hotel And Tourism As- 
sociation (AHATA), ELMAR, 
Turtugaruba, Space and Nature 
Aruba Foundation, Directie 
Openbare Werken (DOW), 
Aruba Conservation Founda- 
tion (ACF), Aruba Tourism 
Authority (ATA), Asociacion 
di Ingenieronan y Architec- 
tonan Arubano y DarkSky In- 
ternational ta señala cu for di e 
ciere di refineria Lago, Aruba 
ta experimenta un modelo di 
crecemento di turismo di masa, 
centralisa den volumen cu mas 
turismo, mas desaroyo, y por 
lo tanto, mas importacion di 
man di obra. 


E utilisacion di areanan terestre 
y maritimo pa ampliacion di 
e zona turistico y crecemento 
di poblacion a ser desaroya di 
un manera descontrola y como 
consecuencia na esaki, flora y 
fauna autoctono tabata someti 
na un presion basta grandi den 
ultimo añanan. 


Como un ehemplo, di e crece- 
mento desekilibra di urbanis- 
mo a provoca un aumento di 
contaminacion di luz, perdida 
di espacionan natural y eco- 
logico. A pesar di aplicacion di 
normanan y reglamentonan pa 
protege e parke nacional, ima- 
gennan di satelite ta mustra un 
aumento significativo di luz 
den parke. 


Contaminacion di luz ta un 
topico cu cada bes ta haya mas 
atencion na Aruba, loke a asocia 
e topico cu sentimentonan pos- 
itivo manera seguridad y co- 
modidad, mientras cu scuridad 
tabata asocia cu actividadnan 
ilegal. Industria di iluminacion 
kier trece na consumidornan 
cu luz adicional ta preveni mas 
delincuencia, sinembargo, no 
tin pruebanan solido di esey. 
Por lo tanto, ta conveni dis- 
tingui seguridad den sentido 
di prevencion di accidentenan 


personal y proteccion contra 
delincuencia y actividadnan 
ilegal. 


Den ultimo añanan, a keda na 
cla cu luz no semper den tur 
luga ta algo deseabel. Particu- 
larmente e luz artificial noc- 
turno cu no solamente tin un 
efecto perturbador den flora y 
fauna sino cu tambe ta afecta 
salud y bienestar di ser hu- 
mano, e consecuencianan di 
e perturbacion aki por altera 
e ritmo biologico, desorienta- 
cion (por ehemplo di turtuga- 
nan marino) e cual ta altera nan 
calidad di bida y nan habitat. 


E SOP aki a ser crea pa varios 
organisacionnan local den de- 
fensa di naturalesa, unda tin 
conocemento y experticio di 
profesionalnan combinando 
informacion riba e tema di 
contaminacion di luz unda a 
elabora politica y su aplicacion. 


E obhetivo di e rapport ta for- 
malisa e norma den cual mester 
dispone e diferente fuente di 
luz pa no perturba naturalesa 
of haci’e cu menos impacto, 
di acuerdo cu articulo 7, lid 3 
di Natuurbeschermingsveror- 
dening (AB 1995 no. 2). Ade- 
mas e SOP tambe ta aspira na 
un enfoke integral den cual e 
producto final lo por sirbi di 
apoyo pa adapta of redacta ley- 
nan nobo di medio ambiente 
unda ta trata specialmente di: 
politica medio ambiental, po- 
litica energetico, ROP, luznan 
riba caminda publico, plan di 
gestion di ACF y permiso. 


E meta ta pa elimina e luz in- 
necesario of cu ta molestia y 
aumenta scuridad. Pa ilumina- 
cion, cu ta realmente necesario, 
ta describi e condicionnan di 
un iluminacion mas respetuoso 
cu e bestianan. 


Pa un alcance mas eficiente, 
mester protege e areanan cu 
ta scur, sinembargo, e hecho 
cu e luz ta ilumina leu ta haci 
importante pa pone atencion 
na e zona rural pero tambe na 
entorno urbano. Ora ta pone 
luz den un zona urbano e briyo 
di e shelo ta disminui. 


Contaminacion di luz por ta 
debi na varios fuente di luz 
como por ehemplo: ilumi- 
nacion di hardin di hotelnan, 
palonan di luz riba caminda pu- 
blico of decoracion di luz, den 
obranan di arte, iluminacion 
di avisonan, di veld deportivo, 
areanan den construccion, di 
parkeerplats, entre otro. 


E fuentenan di luz aki por oca- 
siona molestia of contamina- 
cion na diferente nivel, por 
ehemplo iluminacion di un 
aviso publicitario cu ta ilumina 
un cas, pero e SOP aki ta referi 
na e contaminacion di luz den 
horizonte y briyo di e shelo. 


Pa esaki, mester di diferente 
rekisito necesario, consci- 
entisacion riba importancia 
di proteccion pa crea apoyo. 
Varios organisacion ecologista 
di Aruba ta poniendo nan es- 
fuersonan pa conscientisa e 
hotelnan, departamentonan 
gubernamental y publico en 


general cu campañanan manera 
Earth Hour, ademas ta necesa- 
rio pa compronde hopi bon e 
problema y e situacion actual 
cu ta necesario pa elabora po- 
liticanan specifico. 


Pa loke ta trata responsabili- 
dad, luz artificial por provoca 
problemanan di salud humano 
y animal, por ehemplo, con- 
taminacion di luz ta e mayor 
menasa pa turtuganan marino 
cu ta protegi na Aruba y por 
daña nan biodiversidad. Pa e 
motibo aki, tur partner interesa 
y ciudadanonan tin e respon- 
sabilidad di lucha contra esaki 
y spaar energia. 


DNM ta un departamento di 
formulacion di politicanan y tin 
e responsabilidad di incorpora 
scuridad den plannan di po- 
litica medio ambiental, ademas 
nan por tuma medidanan ora 
ta trata di especienan protegi. 


DOW ta responsabel di con- 
struccion y mantencion di luz 
riba camindanan publico di 
ELMAR, na e momentonan 
aki DTI, DIP Y DOW ta papia 
di un posibel transferencia di 
ELMAR y DTI pa e gestion aki. 
Agentenan di Cuerpo Policial 
di Aruba ta relaciona cu control 
riba espacio publico haciendo 
tareanan di vigilancia, Aruba 
Conservation Foundation ta 
gestiona e areanan natural pro- 
tegi na Aruba, nan ta pone nan 
esfuersonan pa protege flora, 
fauna y bestianan y ademas ta 
duna informacion na comuni- 
dad pa crea consciencia publico 
riba balornan ecologico. 


Pa un procedemento, lo por 
elabora un plan di iluminacion 
pa edificionan nobo y proyec- 
tonan den futuro, den plan di 
iluminacion ey mester tene 
na cuenta e naturalesa rond 
di dje y iluminacion existente 
na e luga, pa evalua e impacto 
di proyectonan nobo y super- 
visa e progreso. Diseño cu mas 
respet pa e bestianan pa evita 
e luz innecesario como por 
ehemplo, luznan cu sensor di 
movemento. 


Pa finalisa, nan a duna como 
recomendacion cu e procedura 
anterior ta coresponde na 5 
principio estableci pa Dark- 
Sky International y Illuminat- 
ing Enginering Society (IES). 
Asina mes, ta existi un simili- 
tud grandi entre e SOP aki y e 
“principio di bon practica” di 
gobierno Australiano (National 
Light Pollution Guidelines for 
Wildlife) na unda aplicando e 
principionan aki luznan riba 
caminda publico por ta respon- 
sabel y funcional den oranan 
di anochi, ta bay spaar energia 
y placa. E proyectonan cu lo 
incorpora a principionan aki 
lo reduci contaminacion di luz 
y e molestia pa flora y fauna 
di Aruba. 


Den un di e potretnan, ta ilus- 
tra e aumento di contamina- 
cion di luz na Aruba debi na 
crecemento desekilibra den 
area urbano entre 2012 y 2023. 
Credito di imagen: lightpol- 
lutionmap.inf. 

Raad van Advies ta ratifica nan recomendacion pa diseño di Ordenansa 
di pais Aruba pa establecimento di ministerionan 


Raad van Advies (RvA) ta e orga- 
no consultativo di Aruba y e con- 
sehero independiente maximo 
di Gobierno y Parlamento riba e 
tereno di legislacion y goberna- 
cion. E tarea principal di RvA ta 
duna conseho tocante proyecto di 
ley y cu esaki e organo ta hunga 
un papel importante den traha- 
mento di ley. Banda di esaki RvA 
ta autorisa pa duna conseho riba 
propio iniciativa tocante e asun- 
tonan cu ta regarda su tereno di 
trabou. 


Den luna di april di e aña aki RvA a 
publica nan rapport den cual nan ta 
trece dilanti informacion tocante e 
structura di e organisacion guberna- 
mental. Durante e ultimo aña RvA 
a duna hopi recomendacion tocante 
diseño di Ordenansa di pais Aruba pa 
establece ministerionan of pa cam- 
bia nan, diseño di presupuesto di pais 
Aruba y diseño pa independisa servi- 
cionan gubernamental. Den e reco- 
mendacionnan aki hopi biaha RvA 
haci comentario repetitivo tocante e 
structura y desaroyo di gobierno. 


Den e rapport aki, RvA ta indica cu 
nan a nota den nan recomendacion 
mas reciente pa e diseño di Ordenan- 
sa di e pais pa establece ministerionan 
na 2022, cu cada biaha cu un gobier- 
no nobo ta tuma puesto, manera cu 
ta sucede cada cuater aña, ta haci un 
redistribucion di cartera. Areanan po- 
litico, y e servicio of compania cu ta 
relaciona cu nan, personanan publico 
y organisacion publico, fundacion di 
gobierno y NV’s di gobierno, incluy- 
endo subcompanianan, ta move di un 
ministerio pa otro, cu algun excep- 
cion, y ministerionan nobo ta wordo 
forma. 


RvA ta remarca cu aunke nan ta 
compronde cu e desvio di enfasis y 
e cambio di curso ta inseparabel di e 
entrada di un gabinete nobo den go- 
bierno, esaki a pone dudanan repeti- 
tivo tocante e practica aki y a enfatisa 
e riesgo cu e unidad, continuidad ni 
consistencia di politica no ta wordo 
garantisa. 


E conseho ta sigui indica cu cambio 
climatico, transicion di energia, de- 
saroyo demografico, manera e embe- 
hecimento di e populacion, reforma 
di cuido di salud, calidad den ense- 
ñansa y diversificacion di economia 
cu e meta pa reduci dependencia di 
turismo cu ta sigui aumenta, digi- 
talisacion, seguridad di cibernetico, 
tension geopolitico y otro problema 
grandi social ta pone gran desafio pa 
e Pais. Desafio cu ta prolonga mas leu 
di un periodo di cuater aña y cu mes- 
ter un bista claro y un plan di maneho 
integra. 


Den e rapport e organo consultativo 
ta menciona tambe cu durante aña 
pasa hopi servicionan nobo a wordo 
forma y otro servicionan a wordo in- 
dependisa. RvA a adverti den su reco- 


mendacion cu aki tambe tin e peliger 
di fragmentacion den e ehecucion di 
tareanan gubernamental y e recurso- 
nan necesario pa esaki. E crisis di CO- 
VID-19 a subraya e importancia di un 
gobierno chikito y efectivo, pero pa 
usa e recursonan limita disponibel 
na e manera mas eficiente y efectivo, 
mester tuma cierto decisionnan. 


E vice-presidente di e Raad van Ad- 
vies ta bisa: ‘No ta posibel haci tur 
cos y no ta posibel haci nan na mesun 
momento. Actua efectivamente ta 
implica haci escogencia y implementa 
nan consecuentemente.” 


Den e recomendacion di RvA ta keda 
cla cu hopi biaha no ta cla riba kico 
ta basa e decision. E organo consul- 
tativo ta kere cu ta ora pa haci un 
inventarisacion nobo di e tareanan 
gubernamental y basa riba esaki (re) 
determina si e propio gobierno mes- 
ter realisa e tarea of si delega un tarea 
ta duna un miho resultado. Den esaki 
mester tene cuenta cu mester garan- 
tisa interes publico, rindimento di 
cuenta social y politico, e grado di 
envolvimento cu e gobierno kier tin 
den e formacion di politica, corporate 
governance y structura di supervision 
solido. 


Teniendo esaki na cuenta, e RvA a 
tuma e iniciativa pa emiti un reco- 
mendacion segun articulo 25, el- 
emento A, Ordenansa di Raad van 
Advies. E recomendacion aki tin e 
caracter di informacion, cu e organo 
consultativo ta spera cu den e con- 
texto di e eleccion binidero, por duna 
direccion den e formacion di pensa- 


mento tocante e structura di organi- 
sacion gubernamental. 


Pa esaki, RvA ta splica, cu den e prome 
parti lo mira bek rapidamente riba e 
comentario cu e RvA a haci tocante e 
structura actual di e ministerionan y e 
expansion di e servicio cu ta cay bou 
di nan, otro autoridad nobo y otro 
entidad. E consecuencia di e frag- 
mentacion di e ehecucion di tarea gu- 
bernamental, nan ta señala, lo wordo 
discuti en corto, como tambe e con- 
secuencia pa e contenido y e alcance 
di e responsabilidad ministerial. 


E organo lo presenta tambe un marco 
teoretico tocante e independisacion di 
servicionan gubernamental. Tocante 
esaki, lo evalua e situacion actual y e 
desaroyo den e periodo cu a pasa. 


Nan ta sigui splica cu basa riba un 
resumen, nan lo presenta recomen- 
dacion, ademas di e agenda di imple- 
mentacion di e Landspakket, riba es- 
nan cu mester duna atencion pronto. 
Den e apendix di e recomendacion 
aki, lo presenta un prome paso pa un 
structura nobo di e ministerionan cu 
e organo consultivo ta kere cu lo pro- 
move e unidad y consistencia di po- 
litica. 


Por ultimo, Raad van Advies ta indica 
cu nan ta spera cu e recomendacion 
aki lo por duna contribucion pa e re- 
structuracion di un organisacion gu- 
bernamental transparente, cu e uso di 
e recursonan limita disponibel, por 
realisa su tarea den un manera efici- 
ente y efectivo. 

Stichting Stylo Aruba ta presenta proyecto 
"Papiamento ta mi Idioma" 


Diabierna ultimo, Sticht- 
ing Stylo a tene un confer- 
encia di prensa hunto cu 
nan sponsor pa presenta e 
proyecto “Papiamento ta 
mi Idioma” cu ta bay tuma 
luga dia 24 di juni awor na 
Museo Cas Tan Tin pa asina 
celebra idioma y cultura di 
Aruba den un anochi di am- 
biente caminda nan lo uni 
e pasado cu presente. 


E proyecto aki tin e meta pa 
conscientisa cu Aruba tambe 
tin un idioma y no ta un dia- 
lecto mas, cu Papiamento ta 
para band’i idioma Hulandes. 
Diseño di e T-shirtnan cu a 
ser crea pa e proyecto aki ta 
pertenece na un mucha di 12 
aña e cual a pone tur su talento 
y creatividad den esaki manera 
a informa. 


Melvin Boekhoudt ken ta pres- 
idente di Stichting Stylo a bisa 
cu dia 24 di juni for di 7or te 
cu 11or di anochi nan ta bay 
celebra di manera protocolar 
e tradicion di e Fiesta di San 
Juan, un fiesta cu ta celebra e 
tradicion di isla Aruba na unda 
ta bay tin un baile cultural cu 
un obra teatral presenta pa Sr. 
Jhon Fredy Montoya sin lubida 
e dushi musica na papiamento 
cu canticanan di antes cu ta 
hiba hendenan den tempo di 
aña 1950, treciendo asina pa 
comunidad di Aruba e honor 
di herencia cultural. 


Den esaki, lo por mira e ves- 
tuario cu hendenan tabata usa 
antes na unda no ta bay ta un 
show solamente pa cultura sino 
tambe pa trece e pasado den 
presente manera Boekhoudt 
a sigura. 


Un di e momentonan mas 
interesante di e anochi aki ta 
bay ta un ceremonia pa duna 
reconocemento na algun un 
personanan special cu ta dedica 
nan mes na preservacion, pro- 
mocion y duna balor na idioma 


papiamento. E reconocemento 
aki ta pa demostra cu Aruba ta 
un pais cu ta balora su hende- 
nan y su herencia cultural, di 
e forma aki nan gradici na e 
personanan aki y ta admira nan 
trabou y nan lucha pa mantene 
idioma papiamento na halto 
pa futuro generacionnan di 
Aruba. 


Cu e actividad aki nan kier 
cuminsa promove idioma pa- 
piamento “pasobra esaki ta di 
nos, ta un herencia cu nos a 
haya di nos grandinan y nos 
tin cu cuminsa proteha nos 
idioma, p’esey nos tur tin cu 
uni pa asina trece un tremendo 
trabou pa nos futuro genera- 
cion pasobra ta nan ta esun cu 
ta bay bin despues di nos y ta 
bay percura pa nos lenguahe 
keda.” Boekhoudt a sigura. 


Nan ta un organisacion cu ta 
promove e lenguahe papia- 
mento, pa esaki Boekhoudt a 
sigura cu nan no ta un corector 
pero nan ta bringando si pa por 
yega na e nivel ey. 


“Den nomber di Stichting 
Stylo Aruba y tur nos sponsor, 
nos no tin palabra pa gradici pa- 
sobra e ta un tremendo ayudo 
cu nos a haya di nan,” el a bisa. 


Boekhoudt a haci entrega di 
e prome T-shirtnan di “Pa- 
piamento ta mi Idioma” na 
sponsornan presente y tambe 
a señala cu lo tin mas sorpre- 
sanan cu ta bay bin den prox- 
imo dianan. 


Ademas, el a trece dilanti cu 
Stichting Stylo Aruba a ser lan- 
ta na aña 2010 pero na prome 
instante nan no tabata kier sali 
den publicidad, “nos semper a 
traha tras di cortina, den tem- 
porada di Covid-19 nos a yuda 
hopi hende y hobennan pa nan 
no perde nan aña escolar, awor 
door di e proyecto aki nan a 
tuma e decision pa bin dilanti y 
p’esey hopi hende no ta conoce 


nos pero comerciantenan cu a 
sostene nos si sa di nos.” 


Boekhoudt a sigura cu nan no 
ta haya subsidio di ni un instan- 
cia sino cu nan ta depende riba 
lo cual comercio por duna nan 
y cu esey nan ta duna comu- 
nidad back. 


Di loke ta trata e proyecto aki 
“Papiamento ta mi Idioma” 
el a comenta cu nan tin tres 
aña cu a cuminsa traha den 
dje pero no ta un proyecto di 
nan mes, e idea original tabata 
di Etty Toppemberg den feliz 
memoria y Boekhout a tum’e 
back “e ta un persona cu a traha 
hopi duro pa su cancionnan, 
el a traha hopi duro pa Aruba, 


Etty Toppemberg semper a bisa 
cu mester bin algo pa promove 
papiamento y awe su soño a 
bira realidad.” 


Asina mes, a anuncia cu nan ta 
bay tin proyectonan pa hoben 
como tayernan y cursonan. 


Evento di dia 24 di juni ta un 
evento priva protocolario, pa 
motibo cu Museo Cas Tan Tin 
no tin capacidad pa hopi hen- 
de, sinembargo, Boekhoudt a 
informa cu den transcurso di 
dianan lo tin mas informacion 
pa un evento mas grandi pa pu- 
blico en general e cual ta e di 
dos fase di “Papiamento ta mi 
Idioma” y esey ta bay ta gratis. 

2024 lo ta e miho aña pa e industria 
Cantidad grandi di turista 
crucero mañan na Aruba 


Na 2023 e industria di crucero na Aruba a conoce 
un recuperacion remarcabel yegando na 98.3% di e 
nivelnan di bishitante compara cu 2019 y sobrepas- 
ando tur expectativanan prome cu e pandemia. 2024 
tambe ta demostrando di ta un aña prometedor pa 
e industria, unda ta spera di sobrepasa e record di 
cantidad di pasahero na 2019. Aruba Ports Authority 
N.V. ta premira cu 2024 lo conoce un crecemento di 
alrededor di 4% compara cu 2019. 


Mañan, diamars 18 di Juni, Aruba lo wak un bon dia pa 
e industria cu 3 barco den waf. Carnival Vista, Celebrity 
Beyond y Carnival Celebration, lo trece alrededor di 12 
mil pasahero cual sigur lo trece su impacto den centro di 
Oranjestad y rond di Aruba. Esaki sigur ta un desaroyo im- 
portante ya cu actualmente nos ta den e temporada abou 
di e industria y esaki ta yuda empuha e sector comercial pa 
nos isla, particularmente den e centro di nos cuidad. 


Un estudio recientemente publica door di Aruba Tour- 
ism Authority ta indica cu na 2023, un turista di crucero 
ta gasta un averahe di $172.50 durante nan estadia di un 
averahe di 12 ora riba nos isla. Esaki sigur ta un contribu- 
cion importante na nos economia. Ademas di e impacto 
economico, estudionan realisa door di Cruise Line Inter- 
national (CLIA) ta indica cu alrededor di 60% di pasahero- 
nan cu a yega di bishita un destino pa prome biaha den un 
crucero ta regresa e destino como ‘stay-over’, subrayando 
un potencial importante di e industria aki. Conversion di 
turista crucero pa turista ‘stay-over ta un meta importante 
pa Aruba. 


Ariba www.arubaports.com den e seccion di schedule di 
barconan di crucero por haya mas detaye di e barconan 
crucero cu lo ta den waf mañan. 


Tocante Aruba Ports Authority: 
A funda Aruba Ports Authority N.V. na aña 1981. E com- 
pania ta pertenece 100% di Gobierno di Aruba y tin 80 tra- 
hado den servicio directo. Hunto ta maneha e dos wafnan 
di Aruba, pues tanto esun di crucero na Oranjestad como 
tambe esun di carga na Barcadera, unda nan tin un acu- 
erdo di operacion cu ASTEC. Pa aña ta yega mas o menos 
330 crucero na Oranjestad. E compania ta stabiel y ta bou 
maneho di Marc Figaroa. 


Minister di Finanzas ta comparti preocupacion di ARA: 
“A tuma accion pa introduci un maneho di 
participacion y dividendo pa companianan 
estatal na Aruba” 


Siman pasa, Algemene Rek- 
enkamer Aruba (ARA) a pu- 
blica su raport 'Op afstand, 
maar toch dichtbij' riba e 
relacion di Gobierno y su 
companianan estatal. Min- 


ister di Finanzas, Xiomara 
Maduro ta comparti e preo- 
cupacionnan di ARA y ta in- 
forma cu a tuma accion caba 
riba esakinan den tema B di 
Landspakket riba e 'deelne- 


ming y dividendbeleid' pa 
Gobierno di Aruba. 
Minister di Finanzas ta infor- 
ma cu e prome paso ta tuma 
den e investigacion 'Doorli- 
chting 
overheidsbedrijven 
Aruba,' haci na aña 2022 cu 
ta disponibel riba www.gobi- 
erno.aw via e link https://cu- 
atro.sim-cdn.nl/arubaover- 
heid2858bd/uploads/doorli- 
chting_b2_landspakket.pdf. 


"Awo nos ta bezig cu e di dos 
paso cu ta e plan cu KPMG 
Advisory di Hulanda y e 
compania local PKF ta tra- 
hando pa Gobierno por 
introduci y hiba acabo un 
maneho di participacion y 
dividendo pa companianan 
estatal. E maneho lo conta 
pa e companianan estatal 
Setar, Freezone, Post Aruba, 
AAA, Elmar, WEB, RDA, 
APA, ANSA, Arubus y Utili- 
ties. Pa Gobierno, Minister 
di Finanzas lo ta encarga pa 
hiba acabo e maneho di par- 
ticipacion y dividendo na e 
companianan estatal." Ta e 
reacion di Minister Maduro 
di Finanzas riba e raport mas 
reciente aki di ARA. 

Na Sur Africa, curanderonan tradicional ta uni e lucha contra HIV 


(AP)—E murayanan di e 
hut di Shadrack Masha- 
bane den e ciudad rural 
di Sur Africa, Bushbuck- 
ridge, ta cubri cu fabri- 
canan tradicional, cu un 
bentana chikito e unico 
fuente di luz. Loke ta so- 
bresali entre e yerbe- y 
medicinanan den boter 
di glas ta un caha blanco 
conteniendo un testing kit 
pa HIV. 


Mashabane ta un di al menos 
15 curanderonan tradicional 
den e ciudad ken, den un 
estudio piloto, a haya entre- 
namento na e University of 
Witwatersrand pa conduci 
testing di HIV y consulta den 
un esfuerso pa sigura cu lo 
mas Sur Africa posible sa nan 
status di salud. 


E ta parti di e esfuerso mas 
grandi conoci den e pais pa 
envolve curanderonan tradi- 
cional den un meta di salud 
publico y studia e resulta- 
donan. Mas despues den aña, 
al menos 325 otro curandero 
lo haya entrenamento y lo 
bira conseheronan certifica 
pa HIV. Investigadornan lo 
compara grado di testing pa 
HIV pa curandero- y clini- 
canan. 


Mayoria curandero tradicio- 
nal tin conocemento caba di 
HIV—algun for di experen- 
cia personal—y ta hopi dis- 
puesto pa ta envolvi, e inves- 
tigadornan a bisa. Sur Africa 
tin un di e gradonan mas hal- 
to di HIV na mundo. Stigma 
ta keda den hopi comunidad 
rondonando e malesa y su 
tratamento—aunke medica- 
mento antiretroviral contra 
HIV y profilaxis pre-exposi- 
cion ta gratis. Preocupa- 
cionnan tocante privacidad 


na clinica tambe ta mantene 
hende for di busca ayudo. 


Hopi hende den areanan ru- 
ral ta bay cerca curanderonan 
tradicional como nan prome 
punto di contacto pa mal- 
estar, y e proyecto ta spera 
cu nan por cambia actitud 
tocante esaki. E poblacion 
mas jong na Sur Africa ta un 
preocupacion particular. Un 
estudio di gobierno publica 
na december aña pasa a mus- 
tra cu hende bibando cu HIV 
a cay for di 14 porciento na 
2017 pa 12.7 porciento na 
2022, pero predominancia di 
HIV a aumenta entre mucha 
muhenan entre 15 y 19 aña 
di edad, un fenomeno cu ta 
ser atribui principalmente 
na hende homber mas bieu 
teniendo relacion sexual cu 
nan. 


Aproximadamente 
2,000 
curandero tradicional ta op- 
era den e ciudad di Bush- 
buckridge di e provincia 
Mpumalanga, cual ta cas di 
aproximadamente 
750,000 
hende, proveendo servicio- 
nan tradicional y spiritual. 


Mashabane a bisa cu pash- 
entnan ta hay’e dificil prome 
cu e tabata ofreciendo testing 
pa HIV—un servicio cu nan 
a spera di ta disponible sola- 
mente na clinicanan. “Hopi 
no tabata convenci. Mi mes- 
ter a mustra nan mi certifi- 
cado pa prueba cu mi tabata 
cualifica pa haci esaki,” el a 
bisa. 


E proceso ta inclui e fir- 
mamento di documento di 
persona pa haya test, hunto 
cu un consulta follow-up cu 
Mashabane pa sigura cu pa- 
shentnan cu ta test positivo 
ricibi nan tratamento for di e 


clinica local. 


El a bisa cu pa conta pashent- 
nan cu nan a test positivo pa 
HIV no ta asina dificil paso- 
bra e malesa por ser trata cu 
medicamento 
disponible. 
Pero den hopi caso, e mes- 
ter a acompaña e pashent na 
e clinica “pa haci’e mas facil 
pa nan.” 


Florence Khoza ta un otro 
curandero tradicional cu a 
haya entrenamento pa test pa 
HIV. El a bisa cu comporta- 
mento sexual riesgoso ta co- 
mun. Frecuentemente e ta 
bende yerbe tradicional y me- 
dicamento pa trata gonorea, 
pero awo e ta bay mas leu ai- 
nda por medio di conseha pa- 
shentnan pa test pa HIV. “Mi 
ta bisa nan cu esaki ta den nan 
miho interes,” el a bisa. 


Khoza a bisa cu hopi pashent 
tin miedo di bay clinica of 
hospital y pa tin otro miem- 


bro di comunidad mira nan 
colecta 
tratamento 
contra 
HIV. “Den hopi caso mi ta 
colecta e medicamento di 
HIV pa nan,” el a bisa. 


Ryan wagner, un investigador 
cu e estudio, a bisa cu testing 
y tratamento via curandero 
di medicina tradicional por 
“resultado ultimamente den 
e fin di casonan nobo di HIV 


den comunidadnan mesun 
rural cu Mpumalanga, cual 
tin e peso di HIV mas grandi 
globalmente.” 


Investigadornan ta spera cu 
nan descubrimento lo inspira 
e gobierno Sur Africano pa 
implementa 
entrenamento 
asina den henter e pais. 

Ferenc Zsolt Szabó nombra como 
Secretario di Estado pa Relacion di Reino 
den nomber di PVV 


(CuraçaoChronicle) – Fe- 
renc Zsolt Szabó (62), un 
politico veterano di VVD, 
a keda nombra como Sec- 
retario di Estado nobo 
pa Digitalisacion y Rela- 
cionnan di Reino, repre- 
sentando PVV. 


Szabó, 62, actualmente ta 
fungi como vice-presidente 
na Capgemini, un compania 
di IT cu contractnan signifi- 


cante di gobierno. 


Nombramento di Szabó ta 
genera algun duda, mirando 
su aparente falta di conexion 
cu e partinan Caribense di 
Reino Hulandes. Su back- 
ground ta particularmente 
hancra den ICT y coopera- 
cion di desaroyo, areanan den 
cual e tin experiencia extenso. 
Herencia Hungaro di Szabó 
ta añadi un dimension unico 


na su perfil. 


Ademas di su rol na Capgem- 
ini, Szabó tambe ta vice-pres- 
idente di ECP, un plataforma 
dedica na avansa e sociedad 
di informacion. Su carera po- 
litica ta inclui un termino di 
2003 pa 2006 como vocero di 
VVD pa ICT y cooperacion 
di desaroyo. 


Parlamentario di PVV acusa di racismo 
toch nombra minister di Asilo y 
Inmigracion 


(CuraçaoChronicle) – Po- 
litico controversial Mar- 
jolein Faber toch a keda 
nomina como minister di 
Asilo y Inmigracion, segun 
Richard van Zwol, kende ta 
liderando e discusion entre 
e cuatro partido forman- 
do un gobierno nobo di 
coalicion. Van Zwol a tene 
combersacionnan di crisis 
cu lidernan di PVV,VVD, 
NSC y BBB y e prome min- 
ister anticipa, Dick Schoof. 
Partidonan di oposicion a 
expresa decepcion cu e de- 
cision diabierna tardi. 


Schoof no a duna comentario 
despues di reunion, bisan- 
do solamente cu tabata un 
“combersacion util.” 
Lidernan di PVV, VVD, NSC 
y BBB a nenga di duna co- 
mentario. 


For di awe te diaranson, Van 
Zwol ta bay ricibi tur minis- 
ter candidato cu a keda no- 
mina oficialmente. Nomber 
di Faber no tabata riba e over- 
view comparti diabierna pa 


oficina di prensa pa formacion 
di Gabinete, pero Van Zwol a 
bisa despues cu tambe ta bay 
invita Faber pa un entrevista. 


Faber a ricibi critica pa mo- 
tibo di comentarionan cu el a 
yega di haci durante su carera 
politico di 12 aña, y e manera 
den cual a nombr’e a frustra 
VVD y NSC. Faber a boga pa 
abolicion di Islam ora e ta- 
bata miembro di Eerste y di 
Tweede Kamer. E tambe a bisa 
cu migracion ta “repoblacion”, 
un termino cu prome minister 
Mark Rutte a bisa ta origina 
for di Nazismo. Tambe un 
biaha Faber a bisa cu gabinete 
di Rutte tabata como un “di 
cinco pilar” pa mina Estado 
Hulandes. 


Adicionalmente, un biaha el a 
alega cu un sospechoso di hin- 
camento tabata mustra “Nort 
Africano”, a pesar di declara- 
cionnan di testigo bisando lo 
contrario. Un persona blanco 
Hulandes eventualmente a 
keda aresta, pero Faber a nen- 
ga di retracta su declaracion. E 


tambe a contrata negoshi di su 
yiu homber pa crea e website 
PVV Gelderland y website di 
PVV Senado, y a pag’e usando 
placa di e partido. 


A yama e reunion di emer- 
gencia despues cu lider di 
VVD, Dilan Yesilgoz a papia 
criticamente diabierna main- 
ta tocante nombramento id 
Faber. Faber, kende actual- 
mente ta sinta den Parlamen- 
to, a keda nombra sucesor di 
Gidi Markuszower. Su colega 
Parlamentario a keda elimina 
como candidato ministerial 
diahuebs despues cu el a faya 
den e screening di seguridad 
ehecuta pa agencia di inteli- 
gencia civil, AIVD. Lider di 
PVV, Geert Wilders a tuma e 
decision cu Van Zwol. 


“Tin conmocion tocante mi 
declaracionnan cu mi a haci 
den pasado como miembro di 
oposicion. Tambe entre frac- 
cion VVD y NSC. Mi ta com- 
pronde esey,” Faber a skirbi 
riba X. El a bisa cu si e bay 
den Gabinete, e ta bay expresa 


su mes dentro di e limitenan 
di acuerdo di coalicion, y nan 
promesa pa sostene “estado di 
derecho.” Esaki ta inclui pro- 
visionnan tocante libertad di 
religion. 


Van Zwol a bisa cu e ta pensa 
cu e politico ta un candidato 
adecuado pa e funcion y a bisa 
cu e tambe a pasa e screening 
di AIVD. No tin precedente 
pa e nomber di un candida- 
to ministerial bira conoci y 
despues di screening e keda 
elimina. Tambe ta hopi inusu- 
al pa un partido di coalicion 
cuestiona abiertamente un 
minister candidato, manera 
VVD a haci cu Faber. “Real- 
mente ta sucede den cada 
formacion cu un of mas di e 
candidatonan en particular ta 
haya nan mes den spotlight,” 
segun Van Zwol, purbando di 
minimisa e situacion. 


Durante e consulta cu e lider- 
nan di fraccion, tambe a dis- 
cuti con nan ta comunica nan 
reserva y disatisfaccion cu 
otro. Van Zwol ta bisa cu di 
awo en adelante nan ta bay 
“expresa nan mes mas trankil 
den medionan di comunica- 
cion.” E intencion aki a keda 
expresa varios biaha durante 
proceso di formacion, y toch e 
partidonan negociando a con- 
tinua criticando otronan riba 
medionan tradicional y red- 
nan social. El a enfatisa varios 
biaha cu e kier mantene “paz 
y orden.” 


Ainda no ta conoci ken ta 
bay bira vice-prome minister 
den nomber di PVV. Segun 
Van Zwol, ainda no a discuti 
esaki. Wilders ta bay anuncia 
e nomber awe dialuna a mas 
tardar. 


Parlamento ta bay discuti propuesta di Calmes pa 
prohibi matrimonio di mesun sexo e siman aki 


(CuraçaoChronicle) – E 
amienda proponi pa par- 
lamentario Rennox Calmes 
pa e Constitucion di Cor- 
sou pa prohibi matrimonio 
di mesun sexo ta bay keda 
discuti e siman aki den un 
reunion di Comite Central 
di Parlamento di Corsou. 


Calmes tin como meta pa per- 
miti solamente matrimonio 
entre personanan di diferente 


sexo. E ta considera matri- 
monio entre un homber y un 
muhe como un parti funda- 
mental di sociedad di Corsou. 
Segun Calmes, matrimonio 
heterosexual ta alinea cu e 
norma y balornan di e isla y 
ta crucial pa stabilidad y cohe- 
sion entre e pueblo. 


Anteriormente, corte a duna 
veredicto cu exclusion di 
matrimonio di mesun sexo 


ta viola e prohibicion contra 
discriminacion. 


Por haci amienda pa Constitu- 
cion solamente si Parlamento 
aproba esaki den un voto, sigui 
pa un mayoria di dos tercer 
parti di parlamentario na fabor 
di e propuesta. E discusion riba 
e amienda den Comite Central 
ta programa pa diaranson, cu 
e reunion cuminsando pa 9or 
di mainta. 

Cumbre di Ucrania: Rutte ta mira e propuesta di paz di Putin 
como un señal di panico 


(NLTimes) – E “propu- 
esta di paz bobo” di presi- 
dente Ruso, Vladimir Pu- 
tin pa Ucrania diabierna 
ultimo ta mustra cu e ta 
“claramente den panico,” 
prome minister saliente 
di Hulanda, Mark Rutte a 
bisa na e cumbre di paz di 
Ucrania na Suisa. 


Den bispo di e conferencia, 
Putin a pone condicionnan 
bao cual Rusia lo ta prepara 
pa discuti pone un fin na 
e guera. Ucrania lo mester 
renuncia su miembresia di 


NATO y retira for di algun 
teritorio ocupa pa Rusia. 


No a invita Rusia na e cum- 
bre di paz cerca di Lucerne. 
Segun e pais anfitrion, Suisa, 
esaki tabata pa motibo cu e 
Kremlin ripitidamente a laga 
cla cu no ta interesa y lo a ig- 
nora un invitacion toch. Su- 
perpoder China tampoco ta- 
bata participando den e con- 
ferencia. 


Rutte ta pensa cu ta un “eror” 
cu Putin no kier bin y papia 
y ta rechasa rumornan cu e 


cabesante di estado Ruso lo 
bishita Nort Korea. El a de- 
staca cu “mita di ONU” ta 
representa na Suisa y cu hopi 
pais a delega nan cabesan- 
tenan di estado y gobierno. 


Rutte a enfatisa riba X cu e 
cumbre ta manda un señal 
fuerte cu hopi paisnan bus- 
cando un caminda pa paz y 
seguridad. Ademas, e cumbre 
di Ucrania tambe ta bisa na 
Rusia cu “un cantidad grandi 
di pais ta firme den nan con- 
viccion cu mester sostene ley 
internacional,” Rutte a skirbi. 


Polis di Corsou ta aresta di tres sospechoso den asesinato di polis militar 


(NLTimes) – Polis di Cor- 
sou a aresta un di tres so- 
spechoso den asesinato di 
adjutant di polis militar 
real, Toon Brood. Ta trata 
di un Curasoleño di 26 aña 
di edad. El a keda aresta 
den e anochi di diabierna 
pa diasabra. E otro dos so- 
spechoso a reporta na po- 
lis separa. 


E di tres sospechoso di 26 aña 
di edad a keda aresta pafo di 
un restaurant den anochi, po- 
lis a bisa. Despues di e aresto, 
polis a inicia un buskeda y a 
confisca varios articulo. 


A tira Brood mata na su cas 
diabierna dia 31 di mei. Tres 
homber cu cara tapa a invadi 


su cas laat e anochi aki. Brood 
y su esposa tabata sinta na e 
terras. Brood a lanta pa in- 
vestiga un zonido y a tir’e. Su 
esposa a duna e hombernan e 
yabi di auto, y nan a huy cu 
e auto y varios articulo for di 
cas di e pareha. 


Diabierna 7 di juni, un 
homber a entrega su mes na 
polis. El a keda aresta pa ta in- 
volucra den morto di Brood. 
Diasabra, polis a aresta otro 
homber pa a horta motor- 
cycle di e agente Hulandes. 
Un di tres sospechoso a keda 
aresta diadomingo mainta. 
Sinembargo, e ta sospechoso 
den otro caso di asesinato. 


Segun Curacao.nu, Brood a 
traha pa polis militar na Cor- 
sou pa 23 aña. Hefe Heiko 


de Jong a bisa e corant cu e 
incidente teribel aki a mus- 
tra cu e isla tin “un problema 
mayor cu arma di candela ile- 
gal, y ya nos ta trahando riba 


esaki. Talbes e incidente aki ta 
bay nifica cu nos por abord’e 
mas seriamente ainda y cu e 
castigonan pa posesion ilegal 
di arma tambe por aumenta.” 


Segun minister, aeropuertonan por opera 
sin permiso di naturalesa 


(NLTimes) – Aeropuertonan di Eind- 
hoven y Rotterdam The Hague no mes- 
ter un permiso di naturalesa, segun min- 
ister di Naturalesa y Nitrogeno saliente, 
Christianne van der Wal. El a informa 
Tweede Kamer cu e ta imponiendo un 
limite nobo riba emision di nitrogeno 
for di trafico di aire na e dos aeropuerto. 
E limite aki ta coresponde na e emision- 
nan calcula pa e aeropuertonan. 


“Esaki ta bay preveni mas nitrogeno di wordo 
emiti den futuro,” Van der Wal a bisa. E deci- 
sion formal ta bay ser tuma awe dialuna. E ora 
e lo keda publica den Landscourant. 


E impacto di aeropuertonan riba reservanan 
di naturalesa, y e rechaso di e minister pa 
tuma accion contra esaki, ta e tema di proce- 
duranan legal pa añas. Organisacion ambien- 
tal MOB, entre otro, ta pensa cu e aeropuer- 
tonan mester keda reduci significantemente 
den tamaño, y ta purbando pa forsa esaki den 
corte. Hasta despues di decision di Van der 
Wal, e bataya legal aki no a caba. 


Presidente di MOB, Johan Vollenbroek a 
bisa cu su organisacion tambe ta bay reta e 
decision aki. Vollenbroek a yam’e “otro hu- 
icio di cabrito di e Gabinete bieu” y “un so- 
lucion provisional.” E ta acusa e minister di 
“obstruccion legal” ya cu e decision ta bay 
conduci na mas retraso den un dossier cu ta 
alargando pa añas. 


Den su carta, e minister saliente a splica cu 
e aplicacionnan entrega pa e dos aeropuerto 
tabata ekivalente na “derechonan existente” 
cual ya nan tabatin pa añas y ta irevocable. 
Pues, segun e minister, no tabata “necesidad 
pa aprobacion.” E tabata respondiendo en 
parti na e veredictonan critico di corte na 
Gelderland, cual anteriormente e aña aki no 
tabata convenci cu gobierno tabata tumando 
medidanan suficiente contra emisionnan di 
nitrogeno pa protege reservanan natural. 


Pa e motibo aki, ta bay somete aeropuertonan 
na un standard obligatorio di nitrogeno, y ta 
obliga pa reporta riba esaki cada aña. 

Brazil: Muhenan a protesta contra penalisacion di aborto como homicidio 


(DW) – Diasabra ultimo 
miles di hende muhe a 
bay back riba e cayanan di 
Sao Paulo na Brazil, con- 
tra e proyecto legislativo 
cu ta busca identifica cu e 
interupcion di embaraso 
for di e siman number 22 
ta bay bira homicidio, in- 
cluyendo pa casonan di 
violacion. 


Esaki ta e di dos manifesta- 
cion den ultimo tres dia na e 
capital contra e proposicion 
patrocina pa gruponan di 
diputadonan ultra conserva- 
dor, varios di nan di Partido 
Liberal (PL), den cual e ex- 
presidente 
ultra-derechista 
Jair Bolsonaro ta lider. 


Manera 13 di juni ultimo, 
mey centenar di institucion y 
colectivo feminista a concen- 
tra na Avenida Paulista, un di 
e principal di Sao Paulo y a 
recore e centro cu ta e mayor 
parti di e ciudad aki di Brazil. 


Bisti cu pañanan berde, e 


manifestantenan a pidi na 
hefe di Camara di Diputado, 
Arthur Lira, despues cu e 
pleno a aproba, cu mayoria y 
den un votacion expres, dis- 
cuti e proyecto cu caracter di 
urgencia pa continua cu e tra- 
mite parlamentario. 


Cu e grito cu nan a ripiti na 
Rio de Janeiro, Brasilia y otro 
ciudadnan “Criança não é 
mãe" (Un mucha muhe no ta 
un mama), nan kier denun- 
cia e indice halto di embaraso 
adolescente y e posibilidad cu 
e problema lo bira pio cu e 
proyecto aki, cu ta responde 


na demanda di movemen- 
tonan evangelico mas conser- 
vador. 


Segun datonan di sistema 
publico di salud Brasileño, 
44 baby cu ta nace cada ora 
nan tur ta di mamanan hoben 
na Brazil, den e cual dos di e 


mama tin entre 10 y 14 aña. 
Den marco aki, e ley ta plan- 
tia –a traves di modificacion 
di Codigo Civil- castigonan 
di prison similar na esun di 
homicidio pa muhenan cu 
ta interumpi nan embaraso 
despues di 22 siman. 
Si e proyecto aki ta sigui su 
caminda, cu aprobacion di 
Camara di Diputado y Sena- 
do, aborto den condicionnan 
aki –incluyendo esnan cu lo 
ta producto di un violacion- 
ta bay ser castiga como “un 
homicidio simpel” cu castigo 
cu ta varia entre 6 y 20 aña di 
prison. 


Hende muhe victima di vio- 
lacion cu ta aborta cu casi 6 
luna di gestacion lo tin un 
castigo mayor cu nan agresor, 
entre 6 y 12 aña di prison. 


Presidente Luiz Inacio Lula 
da Silva a cualifica esaki como 
“un locura” y a reconoce cu 
aborto ta un “realidad” y a 
pidi pa trata e tema aki “como 
un cuestion di salud publico.” 


Congreso di Colombia a aproba reforma den sistema di pension 


(DW) – Camara di Rep- 
resentante di Colombia 
den un ultimo debate cu 
a tuma luga diabierna di 
siman pasa, a aproba e re- 
forma di sistema di pen- 
sion proponi pa Gobierno, 
cu awor ta bay pasa pa 
sancion presidencial pa 
por bira un ley. 


E iniciativa aki, un di e re- 
forma principal di presidente 
Gustavo Petro, a haya 88 voto 
na fabor y 23 den contra, se- 
gun Camara di Represent- 
ante a informa. 


“Un gran noticia pa e pueblo 
Colombiano. Colombia ta 
avansa pa un behes digno y 
decente! A ser aproba e refor- 
ma pensional den Camara di 
Representante. Pa un sistema 
di proteccion di behes, invali- 
dez of morto,” Ministerio di 
Labor, cu a elabora y a haci 
impulso di e iniciativa aki a 
destaca riba e red social X. 


Esaki ta e prome di e refor- 
manan gubernamental cu 
Congreso ta aproba den ac- 
tual legislatura cu ta culmina 


dia 20 di juni, reforma di la- 
bor ta sigui den proceso, di 
salud a zink na maart y di 
educacion te ainda ta falta un 
debate pa bira ley. 


E obhetivo di e proyecto ta pa 
mantene e edad di hubilacion 
den 57 aña pa hende muhe y 
62 aña pa hende homber, ta 
amplia e sistema pa tur por 
haya beneficio di recurso- 
nan incluyendo sin nan no a 
aporta lo suficiente den sala- 
rionan. 


E proyecto tin cuatro pilar, 


esun prome di e cual ta bay 
beneficia na dos miyon y mei 
di adulto mayor cu no a con- 
tribui nunca of a horta nan 
placa y cu awendia tin mas di 
65 aña. E di dos ta admiti es- 
nan cu a contribui den may- 
or parti di nan bida, pero cu 
esey no ta logra e pension. Pa 
e motibo ey nan ta bay ricibi 
un renta pensional conforma 
pa loke nan a aporta na fon- 
do publico Colpensiones y 
un subsidio di hasta 30% cu 
Estado Colombiano ta bay 
otorga. E di tres pilar ta pa es- 
nan cu ta aporta cu entre un 


y hasta 2 of 3 salario minimo 
mensual, cu ta Colpensiones. 
Y di ultimo pilar ta pa esnan 
cu gana mas di 2 of 3 salario 
minimo, pa nan ta bay garan- 
tisa e posibilidad di contribui 
na excedente den fondo priva 
di pension di nan eleccion y 
segun nan nivel di entrada. 


Pero congresistanan di dife- 
rente partido a critica e for- 
ma den cual e proyecto a ser 
aproba, pa motibo cu Camara 
no a debati e contenido, sino 
cu a vota pa e mesun proposi- 
cion cu Senado a aproba. 


P’esey, e reforma pensional 
no lo mester concilia sino cu 
pasa directamente na sancion 
presidencial pa bira ley. 
E 
representante 
Caterine 
Juvinao, di partido Alianza 
Verde, a afirma cu “nan ta ob- 
liga nos vota cu un proposi- 
cion so presenta pa pacto 
Historico, pa congresistanan 
gobiernista, pa no debati e re- 
forma na Camara, sino pa nos 
simplemente vota pa e texto 
cu Senado a aproba.” 


“Di aproba e proposicion aki 
(manera a sucede) e debate 
ta caba. E ta manera Camara 
a debati y vota si na tur loke 
Senado a bisa y ya, e reforma 
pensional ta keda aproba,” 
Juvinao a bisa den un video 
transmiti riba su rednan so- 
cial. 

Lidernan Haitiano ta nombra hefe nobo di polis mientras violencia di 
gang ta cobra bida di agentenan 


(AP) — Lidernan Haitia- 
no a duna retiro na Frantz 
Elbe, director di Polis Na- 
cional Haitiano, despues 
di lunas di critica cu e no 
tabata haci suficiente pa 
protege agentenan di polis 
bao atake di gangnan. 


Un oficial di gobierno no 
autorisa pa papia cu medio- 
nan di comunicacion a bisa 
Associated Press diasabra cu 
ex-hefe di polis Haitiano, 
Normil Rameau ta bay asumi 
e cargo un biaha mas pa un 
departamento cu falta di fon- 
do y ekipo, cual ONU ta nota 
tin apenas como 4mil agente 
activo cada momento na un 
pais di mas di 11 miyon ha- 
bitante. Rameau a haya retiro 
di su puesto casi cuatro aña 
pasa bao un administracion 
diferente. 


Mas cu 2,500 persona a ser 
asesina of herida na Haiti 
den e prome tres luna di aña 
mientras violencia di gang ta 
keda aumenta. 


Entre e victimanan di ases- 


inato tin mas di dos decena 
di agente di polis, abruma pa 
gangnan cu ta controla 80% 
di Port-au-Prince y ta miho 
ekipa y tin armanan mas 
poderoso. 
E 
asesinatonan 
mas recien a enfoca riba tres 
agente di un unidad tactico 
anti-gang recien forma cu 
tabata patruyando den un ve- 
hiculo arma. Un di cuatro ta 
keda desaparecido. 


Di 2015 pa 2024, mas di 320 
agente di polis a perde nan 
bida, cu 120 di nan asesina 
bao administracion di Elbe, 
segun un encuesta publica 
e siman aki pa e grupo non- 
profit local, Red Nacional pa 
Defensa di Derechonan Hu- 
mano. 


Nombramento di Rameau ta 
yega mientras un prome min- 
ister recien eligi y su gabinete 
ta tuma mando di gobierno 
di Haiti cu un conseho presi- 
dencial transicional banda di 
nan. 


Anteriormente, Rameau a 
fungi como director general 


di polis bao presidente ase- 
sina, Jovenel Moise, kende a 
nombr’e na augustus 2019. 
Prome cu esey, el a supervisa 
e division di detective. El a 
haya retiro como hefe di polis 
na november 2020, despues 
cu prome minister Joseph 
Jouthe a acus’e di ta incom- 
petente y no duna resultado 
na momento unda gangnan 
tabata tumando control di 
mas teritorio. 


Ni Rameau ni Elbe a contesta 
mensahe pidiendo comen- 
tario. 


Oficina di Proteccion di Ciu- 
dadano Haitiano a elogia e se- 
leccion di Rameau como hefe 
di polis y a exigi pa e actua 
rapidamente pa stop activi- 
dadnan di gang y establece un 
plan di seguridad pa combati 
violencia. 
Tambe a urgi polis pa pu- 
sha autoridadnan hudicial 
pa habri investigacion riba e 
asesinato di ciudadanonan, 
incluyendo periodista, y riba 
loke a yama e escape “espec- 
tacular” di mas di 4,500 pris- 


onero na maart despues cu 
gangnan a tene un incursion 
na e dos prison mas grandi 
di Haiti. E oficina a bisa cu e 
atake a tuma lugar “cu indife- 
rencia completo” di Elbe y e 
ex-ministernan di Husticia y 
Seguridad Publico. 


Unidadnan di polis Haitiano 
ripitidamente a haci yamado 


pa renuncia y aresto di Elbe, 
notando cu gangnan a ataca y 
kima mas di 30 warda di po- 
lis y sub-warda den lunanan 
recien como parti di un serie 
di atake cu a cuminsa dia 29 
di februari enfocando riba 
infrastructura estatal critico 
y a conduci na e eventual re- 
nuncia di ex-prome minister 
Ariel Henry. 

Maya diamars 8:30 pm – programa forum di Telearuba: 
Rotonde, Keur, Faha di Seguridad y Alcohol den Trafico 


Den e ultimo tempo por a tuma nota di 
hopi accident cu a tuma lugar di cual ya 
caba den e di prome 5 luna di aña 2024 a 
constata 6 morto den trafico. Hopi di e 
accident nan aki tabata tin di haber cu 
consumo excesivo di alcohol, velocidad 
halto y no uzo di faha di seguridad. 


Comision Trafico Sigur den colaboracion cu 
TeleAruba lo presenta su di dos programa di 
Forum Diamars dia 18 di Juni 2024 pa sigui 
promove seguridad den trafico. 


Den e di dos programa televidentenan por 
spera informacion ariba e siguiente temanan: 
Rotonde: Den e ultimo añanan a bin hopi 
cambionan den trafico y su infrastructura a 
engrandece. Awor tin menos luz di Trafico y 
mas Rotonde pero no tur Rotonde ta mescos 
y hopi biaha por trece confusion entre usu- 
arionan local y tambe turista. Representante 
lo duna splicacion y tips con pa core corecta- 
mente riba rotondenan di Aruba. 
Keur Auto y uzo di faha di seguridad: Repre- 


sentante di DTI lo t’ey presente pa informa 
tocante di e importancia di Keur bo auto y e 
uzo corecto di Faha di Seguridad. Hopi auto- 
mobilista no ta gusta bisti faha di seguridad 
pero esaki ta scapa bo curpa di consecuencia 
nan fatal. Segun data internacional di World 
Health Organization (WHO) e uzo di Faha 
di Seguridad por salba bo bida cu un probabi- 
lidad di te cu 50%. 


Alcohol: Lo t’ey presente un psikiatra cu lo 
informa tocante di influencia di alcohol riba 
e automobilista, kico ta e fayonan cu ta surgi 
den comportacion, habilidadnan y riesgonan 
cu por spera cu no ta prudente pa core auto. 


Ley di Trafico: Ministerio Publico (OM) 
tambe lo tey presente pa duna informacion y 
splicacion tocante boetnan y eventual castigo- 
nan cu ta wordo aplica pa e diferente tipo di 
accidentenan ora cu alcohol ta hunga un rol. 


Fada tambe lo uni den e programa pa informa 
tocante di nan investigacion y campaña di 


Instalacion oficial di 
representantenan lo 
bay representa Aruba 
Internacionalmente den 
luna di juli 2024 


The Chaz Modeling & Tal- 
ent School a instala diasa- 
bra anochi 6 representante 
na Wayaca Lounge cu lo 
representa Aruba den Ag- 
nes Universe y Draft Mod- 
els International na Punta 
Cana y Orlando Fashion 
Week OFK na Orlando. 


Pa Agnes Universe y Draft 
Models International na Pun- 
ta Cana, Rep. Dominicana 4 
modelo di Aruba lo participa. 
Pa Draft Models International 
lo participa Caithlyne Kock, 
Eve Hoftijzer, Cristalyne Kock 
y Carolyne Kock. 
Y pa Agnes Universe dos 
modelo a wordo corona cu- 
alnan ta Eve Hoftijzer como 
Little Beautiful Aruba 2024 y 
Caithlyne Kock como Pre Teen 
Model Aruba 2024. 


Agnes Universe ta un certa- 
men di beyesa combina cu 
modeling, muchanan lo siña 
y practica tur locual ta encera 
modeling y beyesa, y tambe 


intercambio di cultura. Draft 
Models International ta un 
congreso di modelonan ca- 
minda diferente designers, 
scouts, agencianan 
di moda lo haci diferente cast- 
ing pa scoge nan modelonan pa 
nan shownan, comercialnan y 
cu oportunidad di por wordo 
scogi pa participa na Fashion 
Week Paris 2025. 
Pa Orlando Fashion Kids OFK 
2024 na Orlando, USA, den 
luna di juli 2024, nos lo tin 
dos modelo tambe cu lo rep- 
resenta Aruba. Esakinan ta 
Samara Salazar cu lo ta nos 
Baby Model OFK 2024 y Rixi- 
enne Tromp cu lo ta nos Mini 
Model OFK 2024. Orlando 
Fashion Kids 
ta un congreso y fashion show 
pa muchanan cu lo duna dife- 
rente tayer pa e muchanan y 
tambe nan lo competi den 
mihor pasarela y mihor pho- 
toshooting sessions. 
Keda pendiente den luna di juli 
pa un cobertura di tur Aruba 
su representantenan. 


conscientisacion. 


Actualmente Alcohol ta un di 
e causantenan di mas gran- 
di di accidente nan fatal y e 
cantidad di caso nan ta keda 
aumenta. Na aña 2022 tabata 
tin un averahe di 26 caso pa 
luna di accidente y incidente 
caminda e conductor ta core 
bou influencia di alcohol 
mientras cu e cifra aki a subi 
na un averahe di 35 pa luna 
na 2023. Esaki ta basa sola- 
mente riba data di Forensys. 
Realidad ta cu e cantidad aki 
ta hopi mas halto y ta alar- 
mante. 


Sintonisa TeleAruba dia 18 
Juni 2024 na Canal 13 y 
313 HD of Live riba You- 
Tube. E programa lo cuminsa 
8:30PM di anochi despues 
di Telenoticias. Comunini- 
dad henter di Aruba ta keda 
cordialmente invita pa forma 
parti di e programa. Por man- 
da preguntanan via Whatsapp 
na +297-597-2323 y panalis- 
ta nan lo contesta bo pregun- 
tanan na final di programa. 


Hunto, ban haci nos camin- 
danan mas sigur pa un y tur. 
Salba Bida, Scoge pa Seguri- 
dad! 

Weganan Escolar a clausura cu musica y celebracion 
Pabien na tur scol y alumno cu a participa y engrandece e competencia escolar 


Diasabra 15 di juni, den un 
esfera festivo a tuma luga 
e gran clausura di Wega- 
nan Escolar 2024 na Joe 
Laveist Sport Park na San 
Nicolas. Presente na e oca- 
sion aki tabata Minister di 


Enseñansa y Deporte, Endy 
Croes hunto cu su kerida 
esposa 
Dilailah 
Croes- 
Odor; Minister Rocco Tjon, 
Presidente di Parlamento 
di Aruba mr. Edgard Vro- 
lijk, parlamentario Setty 


Christiaans – Yarzagaray, 
Shailiny Tromp-Lee, Dar- 
laine Guedez-Erasmus y 
Alvin Molina; director di 
IBiSA Sr. Isnardo “Juni” 
Faro, cabesante di scol, 
representante di diferente 
federacion deportivo, direc- 
tor di departamentonan, 
stakeholders y demas invi- 
tadonan special. 


Un total di 1300 alumno di 
45 scol preperatorio, basico y 
secundario a competi contra 
otro durante dos (2) siman den 
diferente disciplina entre otro, 
beach tennis, volleyball, futbol, 
badminton y “kids athletics”. 
Ademas di esaki, e aña a intro- 
duci WE Baile y WE Mente, 
cual a haya hopi acogida. E at- 
ardi a inicia cu final di futbol 
di scol preparatorio di mucha 
muhe, wega di futbol di scol 
preparatorio di mucha homber, 
unda famia, docente y amigo- 


nan tabata presente pa apoya 
nan scol. Colegio Conrado 
Coronel a titula Campeon di 
Futbol di Mucha Homber di 
Weganan Escolar 2024 y Cole- 
gio Conrado Coronel a conk- 
ista titulo maximo di Campeon 
di Futbol di Mucha Muhe. 


E ceremonia di clausura a ini- 
cia himno di Aruba sigui pa 
un magnifico show di baile di 
NTG & NLG dirigi pa Sra. 
Marisol Peña. Despues a sigui 
cu discurso di Presidente di 
Parlamento di Aruba mr. Ed- 
gard Vrolijk, director di IBiSA 
Sr. Isnardo Faro y e manda- 
tario di Enseñansa y Deporte 
Sr. Endy Croes. 


Na final di e ceremonia a haci 
entrega di premio na e ekipo 
di futbol di scol preparatorio, 
docente di aña y scol di aña. 
Savaneta Brass a deleita esnan 
presente cu nan exitoso rep- 


ertorio y Mascota Wiwi tabata 
presente y a saca potret cu e 
muchanan. 


Por ultimo, e mandatario di 
Enseñansa y Deporte ta gradici 
e team di IBiSA, Ministerio di 
Enseñansa y Deporte y tur cu 
a traha duro pa realisa e gran 
evento escolar aki. Alabes, ta 
gradici Gabinete Wever-Croes 
II, Fundacion Lotto pa Deporte 
(FLpD), Stichting Sportsub- 
sidie Aruba (SSA), Utilities 
Aruba, SETAR NV, Aruba 
Airport Authority NV (AAA) y 
Aruba Investment Bank (AIB) 
cu a contribui pa haci e We- 
ganan Escolar 2024 posibel y 
sumamente exitoso. Minister 
Endy Croes ta gradici tur scol, 
cabesante, docente y mayor cu 
a duna tur di nan parti pa realisa 
e bunita proyecto escolar aki. 
Finalmente, ta felicita tur par- 
ticipante y ganado di Weganan 
Escolar 2024. 

Dia mundial di Turtuganan di lama 


Diadomingo 16 di juni cu ta dia mundial di 
Turtuganan di lama, Directie Natuur en Mi- 
lieu (DNM) kier a enfatisa cu tur e 6 espe- 
cienan di turtuga di lama ta protegi pa e ley 
local Landsbesluit Bescherming inheemse 
flora en fauna. 


Ta trata di e especienan protegi: Caret (Eretmochel- 
ys imbricata), Cawama (Caretta caretta), Turtuga 
Blanco (Chelonian mydas), Drikil (Dermochelys 
coriacea), Kemp’s Ridley (Lepidochelys kempii) y 
e Olive Green Turtle (Lepidochelys olivacea). Tur 
aña tin turtuganan di lama cu ta subi nos beachnan 
y ta enfrentando hopi reto di actividad di hende. 
Entre esakinan ta e mashinnan di motor manera 
boto y ‘waverunner’ cu no ta cauteloso pa cu e tur- 
tuganan di lama. Hotelnan tambe no ta cumpli cu 
e reglanan stipula pa cu ponemento y kitamento di 
e stoelnan di lama cu turistanan ta uza riba beach. 
Otro factor cu ta hunga un rol den e ultimo tem- 


ponan aki ta eventonan riba beach cu asina hopi 
uzo di luz artificial cu ta ilumina y confundi e tur- 
tuganan di lama cu ta subi tera. Esaki ta clasifica 
como contaminacion di luz. P’esey DNM a publica 
tambe e regulacion “standard operating procedures 
(SOP)” pa cu iluminacion cu ta den bon practica cu 
bida di animalnan- manera e turtuganan di lama. 
Nos ta invita un y tur pa repasa esaki cu ta obteni- 
bel riba nos website dnmaruba.org. 


Ademas di loke a menciona ariba di e actividadnan 
humano tambe tin e tema cu ta trata polucion di 
plastic. Esaki ta keda importante ora cu ta cu papia 
di e consecuencianan di cual turtuganan di lama ta 
muri. Plastic ta e causante di hopi problema den 
e bida marino na mundo. Pa via di esaki e bunita 
turtuganan lo disparce na gran cantidad. Nos tur 
por a nota cu a publica un potret di un turtuga den 
nos awanan cu ta demasiado rondo, indicando cu e 
turtuga di lama aki posiblemente tin problema cu 


plastic den stoma. E turtuga di lama ainda ta mus- 
tra di ta come den profundidad pero pronto, cu un 
bariga inflama, e lo subi superficie y lo muri. E ta 
bon pa un y tur refleha ariba e consumo propio. E 
impacto no solamente mester tuma lugar riba sen- 
timento di hende pero tambe haci impacto riba e 
patronchi di consumo y para e uzo di productonan 
di plastic cualifica como desechabel (single-use 
plastic items). 


Aki tin algun echo di turtuganan di lama. 
•	 
Luznan artificial ta causa desorientacion den 
turtuganan di lama y ta pone cu nan ta bay den 
direccion robes ora di pone webonan. 
•	 
Turtuganan femenino ta bolbe na e mesun 
beach na unda nan a nace. Nan ta masha sensi- 
tivo y tin un habilidad increibel di nabega dis- 
tancianan largo. 
•	 
Turtuga NO tin djente pero nan kaak ta traha 
di e mesun componente cu huña (keratin) y 
esaki ta fit riba e craneo mescos cu djente falso. 
•	 
Ta calcula cu no mas di 1 den 1000 webo di 
Turtuga di lama lo sobrevivi y yega na bira un 
turtuga adulto. 
•	 
Turtuganan ta parce di prefera cumindanan cu 
color cora, oranje y geel. Nan ta mas curioso pa 
investiga e cumindanan cu e colornan ey cual ta 
haciele peligroso. Pasobra nan lo explora hopi 
plastic y por ekiboca entre plastic y cuminda. 


Awe riba nan dia haci bo contribucion y haci un 
pida beach limpi, haci esaki liber di plastic of otro 
sushedad cu lo stroba turtuganan di lama di subi 
e beachnan. Si bo ta frecuenta beach cu bo famia 
y a coba buraco den esaki, corda tapa esaki bek cu 
tera prome cu solo baha y bo bay cas. E organisa- 
cion TurtugAruba ta haci un trabou inmenso, no 
solamente di conscientisacion di e especienan pero 
tambe accionnan di limpiesa di beachnan. Ta activo 
den nos comunidad. Bira un boluntario di e or- 
ganisacion di e manera ey yuda conserva y proteha 
e turtuganan di lama cu ta bini Aruba. Feliz Dia 
Mundial di Turtuganan di lama 2024. 


Papa Francisco ta bira e prome pontifice pa duna palabra na cumbre di G7 


(AP) — Papa Francisco a 
reta lidernan di e democ- 
racianan mas rico di mundo 
diabierna pa tene dignidad 
humano na prome lugar 
den desaroyo y uso di inteli- 
gencia artificial, advertien- 
do cu tecnologia poderoso 
asina tin riesgo di converti 
relacionnan humano mes 
den mero algoritmo. 


Francisco a trece su autoridad 
moral riba e Grupo di Siete, 
invita pa anfitrion Italia pa pa- 
pia na un sesion special na nan 
cumbre anual riba e peliger y 
promesanan di AI. Den haci 
esaki, el a bira e prome papa 
pa atende G7, ofreciendo un 
opinion etico riba un asunto cu 
cada bes mas ta riba agenda di 
cumbrenan internaiconal, po- 
litica di gobierno y hunganan 
corporativo. 


Francisco a bisa cu politiconan 
mester tuma e liderazgo den 
sigura cu AI ta keda cu humano 
den centro, pa asina decision- 


nan tocante con pa usa arma 
of hermentnan menos letal 
semper keda haci pa hende y 
no pa mashin. 
“Nos lo condena humanidad 
na un futuro sin speransa si 
nos kita e habilidad di hende di 
tuma decision tocante nan mes 
y nan bida, door di ‘doom’ nan 
pa depende riba escogencia di 
mashin,” el a bisa. “Nos mester 
sigura y salvaguardia un espa- 
cio pa control humano adecua 
riba e escogencianan haci pa 
programanan di inteligencia ar- 
tificial: dignidad humano mes 
ta depende riba esaki.” 


E declaracion final di G7 a re- 
fleha su preocupacionnan. 
E lidernan a priminti di coor- 
dina e gobernacion y marconan 
regulatorio rond di AI miho, pa 
tene “cu humano central.” Na 
mes momento, nan a reconoce 
e impactonan potencial riba 
e mercado laboral si mashin 
tuma e lugar di trahadornan 
humano y riba sistema di hus- 
ticia si algoritmonan pronostica 


recidivismo. 


“Nos ta bay busca un transfor- 
macion digital inclusivo, centra 
riba ser humano, cu ta sostene 
crecemento economico y desa- 
royo sostenible, maximisando 
beneficio, y manehando riesgo, 
den linea cu nos balornan dem- 
ocratico comparti y respeto pa 
derechonan humano,” nan a 


bisa. 


Door di atende e cumbre, 
Francisco a join un coro di pais 
y cuerponan global pushando 
pa mayor control y seguridad 
den AI despues di e boom den 
AI generativo impulsa pa Chat- 
GPT di OpenAI. 


E papa Argentino a usa su men- 


sahe anual di paz e aña aki pa 
haci un yamado pa un tratado 
internacional pa sigura cu ta 
desaroya y usa AI di manera 
etico. Den e mensahe, el a ar- 
gumenta cu un tecnologia cu 
falta e balornan humano di 
compasion, piedad, moralidad 
y perdon ta mucho peligoroso 
pa desaroya sin control. 

Skirbi pa Samuel E. Dumfries 
“E lagrimanan amargo di un hende muher” 
Comportacion y intimidacion di maestro di scol 


Mi ta keda sorprendi cu 
awendia ainda ta existi 
un grupo di maestro, spe- 
cialmente un grupo cu 
ta uni y ta amigo di otro, 
maestronan di scol cu, na 
promer lugar, tin un tra- 
bou responsabel den nos 
comunidad, y cu ta duna 
les na nos muchanan, nos 
alumnonan. Nan ta wordo 
mira pa e trabou ehemplar 
de nos sociedad na Aruba. 
E mesun maestro nan aki 
ta un grupo di maestronan 
cu tin un comportacion 
mahos, destructivo y ina- 
ceptabel na yegada di un 
colega nobo na e scol. Nan 
ta ter nan colega nobo. 


E comportacion aki ta pone 
mi pensa ariba e comporta- 
cion di un grupo di lobos na 
unda e alfa kier defende su 
teritorio contra un lobo nobo 
y stranhero. E tin miedo cu e 
por perde su dominio di su 
teritorio of cu e lobo nobo 
ta apodera di su grupo. E ta 
bringele. E tin cu gana y pone 
e otro lobo huy of perde anto 
e ta wordo expulsa di su teri- 
torio. E derecho di esun mas 
fuerte? 
Como un docente cientifico, 
mi a examina e literatura 
tocante e tema di termento. 
Mayoria cientifico ta uza e 
definicion cu termento ta 
caracterisa su mes door di un 
ripiticion di un comporta- 
mento negativo, cu ta dirigi 
na un individuo so cu no por 
defende su mes facilmente y 
na unda ta existi un desequi- 
librio di poder (Chester et al., 
2015; Inchey et al.., 2016) 
Ora bo yega na un scol nobo 
pa traha den bo mente, e ta 
un comienso nobo den bo 
carera. Sin embargo, bo no ta 
wordo acepta, simplemente 
pasobra bo no ta participa na 
e cosnan mahos di e “alfa”, of 
e maestro cu sa con pa inyec- 
ta miedo na su coleganan, e 
maestro cu hasta e directiva 
di e scol no ta tribi di bay con- 
tra di e persona. E ta un bully, 
un hende cu a haci termento 
un arte na unda durante hopi 
aña su comportacion a wordo 
acepta den e lugar di trabou. 
E scol! Absurdo pero berdad. 
E cosnan aki ta pasando ariba 
e momentonan aki mes. 
Termento of bullying ta un 


proceso cu hopi biaha ta wor- 
do haci door di un grupo di 
hende. E hecho ta cu e no ta 
pasa cu muchanan of alum- 
nonan so, pero tambe entre 
maestronan 
cu 
supuesta- 
mente ta bo colega. Maestro- 
nan ta influencia e fenomeno 
di termento den klas ariba 
dependiendo di e manera 
con nan mes ta responde pa 
e normanan y balornan cu 
nan tin pa asina actua contra 
e fenomeno di termento. 
Esaki por resulta den un 
manera di actua positivo of 
negativo. Pero hopi biaha 
nan no tin suficiente her- 
ment of nan no a haya train- 
ing of wordo prepara adec- 
uadamente pa actua contra y 
reconoce termento. 
Estudio ta mustra cu mae- 
stronan cu a sufri di termen- 
to ora nan tawata mucha ta 
compronde e fenomeno aki 
mihor. Nan ta compronde e 
victimanan miho , y esaki ta 
haci cu nan por influencia e 
proceso pa no ter mas den un 
bon direccion, un direccion 
unda tur hende ta acepta otro. 
Maestronan cu ta wordo abu- 
sa mentalmente pasobra un 
otro maestro of maestronan 
ta ter nan ta esunnan cu si sa 


kico kiermen pa ta un bully. 
Automaticamente bo lo kier 
denuncia e situacion aki na 
e directiva di un scol, pero e 
ta un frustracion y demoti- 
vacion ora nan no ta tuma bo 
palabra na serio y hasta mini- 
malisa locual bo ta splicando 
nan tocante e situacion. Anto 
con doloroso e mester ta cu 
nada no ta wordo haci. Bo ta 
sinti bo bo so. Mi por ima- 
gina mi cu un maestro asina 
no ta sinti su mes sigur of 
protegi mas y sigur no ora e 


director(a) di e scol ta con- 
spira hunto cu e grupo di 
maestronan cu structural- 
mente ta intimida y ta bully 
otro maestro ariba un manera 
masha negativo mes. Un gru- 
po contra un hende. 
Miedo ta hunga un papel 
enorme den comportamento 
aki. E “Alfa” tin miedo cu e 
herarkia social ariba e scol ta 
cambia. Esey kiermen cu e 
lo insisti e demas coleganan 
cu tin miedo di dje pa actua 
y ataca. E grupo di maestro- 


nan ey ta transforma den un 
especie de homber primitivo 
cu no ta pensa racionalmente 
pero instintivamente y kier 
actua pa implementa e ley di 
“Survival of the Fittest” esun 
mas fuerte ta sobrevivi. Ban 
caba cu e colega nobo paso- 
bra nos tin miedo cu e rabia 
di e colega dominante lo por 
wordo dirigi na nos. Esey si 
nos no kier. Esey si duna nos 
hopi miedo. 
Hende ta e unico organismo 
cu no sa ki ora e mester stop 
di ataca. Por lo tanto, nan ta 
perde tur empatia y ta sigui, 
sin wak e dolor cu nan ta 
causa. 
Pero cierto momento esaki ta 
stop. E ta stop pasobra e per- 
sona cu na ta bully ta dicidi pa 
defende su mes. E lagriman- 
an amargo cu a bin di tristeza, 
y incomprension, di dolor, y 
soledad, a ocasiona un cam- 
bio interno. E lagrimanan ey, 
a wordo converti den deter- 
minacion y forsa, un spirito 
di lucha y bringa bek y haya 
husticia. E lagrimanan ey a 
bira e impulso pa bay guera 
cu nan. Awor si ta basta! 
E grupo di bully no ta com- 
pronde e reaccion aki. Paso- 
bra nunca niun hende no a 
bay contra nan. E compor- 
tacion nobo aki na unda un 
hende ta bringa bek ta con- 
fundi nan. Esaki ta nobo pa 
nan. Pero nan mes a lanta e 
gigante di soño. Anto cu e 
articulo aki mi ta spera di a 
yuda lanta e gigante aki. 


Keda pendiente pa e segunda 
parti di e piesa aki. 

Chauffeur a dal tras di e auto na 
Tanki Leendert 


Diasabra atardi a drenta informe 
di un accidente net dilanti Wen- 
dy’s na Tanki Leendert, mesora a 
dirigi un patruya na e sitio. 


Na yegada di e patruya a bin com- 


pronde cu aki ta trata di un accidente 
unda cu un chauffeur no a regula su 
velocidad ni a mantene distancia a bay 
dal tras di e auto. Afortunadamente 
ningun hende a resulta herida. 


Homber ta ser benta abao pa un 
Go-kart 


Diasabra atardi a drenta informe 
di un accidente na Bushiri Kart- 
ing unda un persona lo a cay riba 
su lomba. Mesora a dirigi un am- 
bulance na e sitio. 


Na yegada di e ambulance a bin com- 
pronde cu un homber di 45 aña cu a 
caba di core Go-Kart a para y a bay 
baha. Net ta bini otro Go-Kart ta dal e 
bent’e abao cay riba su lomba. Mesora 
nan a atende y a transporte pa hospital. 


Militarnan Hulandes Europeo tabata 
haci mahos y a spanta turistanan na 
Eagle Beach 


Diasabra atardi a drenta informe 
di mal comportamento di militar- 
nan Hulandes Europeo riba beach 
na Eagle. mesora a dirigi un pa- 
truya pa di dos biaha pa atende cu 
e militarnan aki cu tabata bebe y 
haci manera nan ta bringa feroz- 
mente y turistanan tabata spanta. 


Como cu ya caba na e prome ocasion 
polis a hala nan atencion di nan com- 
portacion e biaha aki sin compasion 
polis a core cu nan for di e sitio y nan 
a bay. Paz y trankilidad a bolbe na nos 
beach eynan. 


Polis a detene chauffeur burachi 
cu a ocasiona accidente patras di 
Corte di Husticia. 


Diadomingo madruga a drenta informe di un accidente patras di 
edificio di Corte, mesora a dirigi un patruya na e sitio. 


Na yegada di e patruya a bin compronde cu aki ta trata di un accidente causa 
pa un chauffeur burachi. Mesora polis a detene e chauffeur y a hib’e warda 
di polis. Hunto cu un otro persona deteni mas tempran banda di Ban Ban 
Cafe a hiba ambos pa bay den cel na warda di Shaba. 


Polis a detene chauffeur burachi 
cu tabata core iresponsabel 


Diasabra atardi a drenta informe di cu tin un chauffeur den un Nis- 
san March color preto/biña scur coriendo malo riba caminda di 
Boegoeroei. 


Ora otro chauffeurnan ta reclam’e e ta saca dede mahos mustra. Mesora un 
patruya cu tabata cerca a par’e. Ora a control’e a nota cu e chauffeur tabata 
bao influencia y a deten’e. 

Ambulance mester a bay Palm Beach pa 
turista cu a bira malo 


Diasabra mainta a drenta informe di cu 
un dama turista lo a bira malo na un Air 
Bnb na Palm Beach, mesora a dirigi un 
ambulance na e sitio. 


Na yegada di e ambulance nan a cuminsa 
atende pa hib'e hospital pero ora el a tende e 
prijs, milagrosamente e dama a bira bon bon, 
y no kier a bay cu ambulance pa hospital. 


Dama Turista a bay na un adres na Moko y 
no a tende nada mas di dje 


Diasabra mainta polis a manda un 
patruya na un adres na Moko unda un 
turista femenino lo mester a bay f ’ey dia 
anterior pero te ainda no a tende nada 
mas di dje. 


Na yegada di e patruya na e adres a bin 
compronde cu e persona lo no a yega ningun 
momento. 


Na Eagle Beach wiel completo a los for di 
auto y causa daño 


Diasabra mainta tempran a drenta in- 
forme di un incidente na Eagle Beach, 
mesora a dirigi un patruya na e sitio. 


Na yegada di e patruya a bin compronde cu 


aki ta trata di un incidente unda e wiel com- 
pleto a los for di e auto y esaki no por sigui 
core y a obstaculisa e fluho di trafico. E chauf- 
feur mes a yama un takelwagen pa bin yud’e. 


Polis a bay Gold Coast pa un 
caso di kiebro y ladronicia 
na un cas 


Diasabra mainta a drenta informe di un caso di kiebro 
y ladronicia for di un cas na Gold Coast. Mesora a dirigi 
patruya na e sitio. 


Na yegada di e patruya a bin compronde cu desconocidonan 
a drenta den e cas y a bay cu algun pertenencia. Polis a tuma e 
keho di kiebro y ladronicia y a keda di pasa esaki pa recherche 
cu ta atende casonan di "woning inbraken". 


Polis a bay Nuñe pa un 
problema di ex-pareha unda 
e homber kier a drenta cas 
di e muher pa piki cos 


Diasabra merdia a drenta informe di un problema 
di ex-pareha unda e homber lo kier a drenta cas di e 
muher pa piki cos na Nuñe. Mesora a dirigi un patruya 
na e sitio. 


Na yegada di e patruya a topa cu e dama y nan a cana full rond 
di e cas y no tabata haya falta di nada. Polis a keda di traha un 
rapport di e sucedido. 

Chauffeur burachi no kier a supla pa e test di polis despues di a 
accidenta y a ser deteni pa no a coopera 


Diasabra madruga a dren- 
ta informe di un acciden- 
te na Tanki Flip. Mesora 
a dirigi un patruya na e 
sitio. 


Na yegada di e patruya a bin 
compronde cu e chauffeur 
di e Mitsubishi Montero A 
63614 a tuma birada perde 
control bay kibra meter di 
awa y dal cura di cas kibra. 
Polis a nota cu e chauffeur ta- 
bata bao influencia di alcohol 
y tabata stroba polis pa pone 
pasa e test y no a keda nada 
otro cu deten’e pa core auto 
bao influencia y causa un ac- 
cidente. 
Afortunadamente 
ningun hende a resulta her- 
ida pero si ti daño causa. 


Accidente entre dos auto ta laga 
baby herida 


Diabierna atardi a drenta informe di un accidente cu un baby herida, 
mesora a dirigi tanto polis como ambulance na e sitio. 


Na yegada di e patruya a bin compronde cu aki tur dos vehiculo kier pasa den 
e hanchi smal y nan a dal den otro. Debi na e impacto aki un baby lo a resulta 
herida. Na yegada di e ambulance nan a atende e baby na e sitio mes. 


Accidente semi-frontal na Santa 
Marta a laga 2 persona herida 


Diabierna anochi a drenta informe di un accidente cu hende herida 
na Santa Marta, mesora a dirigi tanto polis como ambulance na e 
sitio. 


Na yegada di e patruya a bin compronde cu aki ta trata di un accidente 
semi-frontal unda un s.u.v. a tuma e birada mucho na man robes y a bay dal 
semi-frontal riba un Nissan Cube di direccion contrario e impacto tabata 
fuerte y a laga 2 persona den e Cube herida mientras e s.u.v. a perde un wiel 
cu a kita completo for di e auto. Na yegada di e ambulancenan nan a atende 
e victimanan y a transporta nan pa hospital. 


Chauffeur a pega soño tras di stuur baha 
caminda dal palo di luz kibra na Hato 


Diasabra madruga a drenta in- 
forme di un accidente riba e ca- 
minda di Hato pa Tanki Flip, me- 
sora a dirigi un patruya na e sitio. 


Na yegada di e patruya a bin compro- 


nde cu e chauffeur unico persona den 
e auto a pega soño tras di stuur baha 
caminda y dal palo di luz kibra. Afor- 
tunadamente ningun hende a resulta 
herida. 


Homber no tabata kier pa su ex pareha 
sali trip y a bora taira di e auto 


Diasabra madruga a drenta in- 
forme di un caso di destruccion 
na Sero Patrishi. 


Na yegada di e patruya a bin com- 
pronde cu aki ta trata di un caso 


unda e ex-pareha di e dama lo a bora 
e taira di e auto di e dama djis pa es- 
aki no sali bay trip. Polis a papia cu e 
dama cu si e kier entrega keho e por 
pasa na oficina di recherche na Way- 
aca pa entrega keho di destruccion. 

Resultado Sorteo 
juni 15 y 16, 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 





8014 


X2 


0980 


Sorteo # 4297 


Sorteo # 1171 


Geminis 


FP 


424 


Sorteo # 4297 


Sorteo # 2353 


8466 


7498 


Sorteo # 4297 


X2 


0501 
1328 


9 
Letter 
G 


0 
0 


26 


805 


0 


12 


182 


0 
0 
0 
0 
0 





06-14-15-18-22 


06-10-16-21-35 


6094 


Joker 


1697 
850.000,- 


x Jackpot 
x Match 4+ 


Proximo Jackpot 


X2 


980 


x Jackpot 


Sorteo # 8269 
Sorteo # 2501 


Sorteo # 2018 


4682 


8575 


Sorteo # 7313 


x Jackpot 


x Match 4 
x afl. 12,00 


FP 


3466 


Sorteo # 6072 


Sorteo # 1002 


x afl. 500,00 


x afl.15,00 
x afl 50.00 


Libra 


Mega Ball 


Proximo Jackpot 


280.000,- 


x match 4 


Sorteo # 


Sorteo # 


x afl 8,00 
x Match 4 
7005 


X2 


Proximo Jackpot 


78.000,- 


Sorteo # 6503 


Afl. 380.000,- 


Letter 


0 
0 
0 


0 


0 
2 


104 


0 
0 
0 
0 
0 





8141 


FP 


Proximo Jackpot 


82.000,- 


Sorteo # 6504 


x Match 4 


Sorteo # 


x afl 8,00 


Mega Ball 


Proximo Jackpot 


280.000,- 


x match 4 


Sorteo # 


9745 


Sorteo # 4298 


Sorteo # 1172 


x afl. 500,00 


x afl.15,00 
x afl 50.00 


Scorpio 


X2 


474 


x Jackpot 


Sorteo # 4298 
Sorteo # 


Sorteo # 2354 


7885 


6827 


Sorteo # 4298 


x Jackpot 


x Match 4 
x afl. 12,00 


FP 


Joker 


4575 
850.000,- 


x Jackpot 
x Match 4+ 


Proximo Jackpot 


14-16-18-21-23 


0124 


Afl. 380.000,- 


diario 
Korsou 
super4 
flamingo 


7362 
6553 
4437 
6133 
0957 
6369 
super5 
3321 
6431 
8824 
- 
1001 


diario 
Korsou 
super4 
flamingo 


2109 
4896 
4642 
9371 
9226 
0290 
super5 
4201 
8097 
6489 
49951 
5148 


diadomingo 


Pastoral 
Hubenil 
Aruba cu 
Misa Hubenil 
den Parokia 
di Noord 


Pastoral Hubenil Aruba 
(PHA) ta informa cu e 
luna aki e misa hubenil ta 
bay ta na misa Sta. Anna. 
Na luna di april tabata na 
Dakota, na luna di mei 
tabata na Sta. Cruz y awo 
ta toca turno na parokia 
di Noord. 


E 
misa 
hubenil 
aki 
ta 
diasabra 29 di juni venidero. 
Santa eucaristia ta 7.00 pm y 
despues di santa misa ta sigui 
actividad social den Club 
Don Bosco: 8.00 -11.00 pm. 
Ta bay ta presente hobennan 
di Pastoral Hubenil Noord, 
Dakota, Paradera, Sta Cruz, 
Brasil y Savaneta / Pos 
Chikito. 
Cu esaki PHA ta manda un 
invitacion tanto pa hubentud 
en general, como pa tur 
hoben di parokia cu ta den 
preparacion pa confirma e 
aña aki. Hoben, Hesus ta 
stima bo! 


Anochi informativo pa mayornan cu ta bay divorcia of separa 


E meta di e encuentro aki 
ta pa yuda mayornan du- 
rante e momento dificil 
aki, cu un enfoke special 
ariba bienestar di boso 
yiu. E anochi informativo 
aki ta completamente gra- 
tis. 


Kico por spera? 
Durante e sesion aki, experto 
den dinamica familiar y psi- 
cologia di mucha y hoben lo 
comparti varios informacion 
y consehonan valioso to- 
cante con boso por papia cu 
boso yiu tocante e divorcio 
of separacion. Aki tin algun 
di e punto principalnan cu lo 
trata: 
1. 
Comunicacion 
cu 
Yiu: 
o 
Na ki momento y na 
cua lugar por informa boso 
yiu tocante e divorcio. 
o 
Tips pa contesta nan 
preguntanan di un manera 
honesto cu ta brinda siguran- 
sa. 
o 
E importancia di un 
splicacion cu ta cuadra segun 
nan edad y evita sentimento 
di culpa den e yiu. 
2. 
Sosten Emocional: 
o 
Strategianan pa min- 


imalisa e impacto emocional 
di un divorcio riba yiu. 
o 
Reconoce 
señalnan 
di stress, ansiedad of tristesa 
den boso yiu. 
o 
Provee un ambiente 
caminda cu yiu por expresa 
nan sentimentonan. 
3. 
Dinamico 
Entre 
Mayor Saludabel: 


o 
E importancia di co- 
laboracion y comunicacion 
entre mayornan despues di e 
divorcio. 
o 
Con boso por esta- 
blece un Plan di Mayor con- 
sistente y stabiel cu ta pone 
bienestar di boso yiu central. 
o 
Tips practico pa con- 
strui un relacion entre may- 


ornan cu respet 
4. 
Recurso y Sosten: 
o 
Un bista di e recur- 
sonan local disponibel pa 
famianan cu ta divorcia. 
o 
Informacion tocante 
consulta y sosten pa mayor- 
nan y yiu. 
o 
E importancia di cui- 
do propio pa mayornan du- 
rante e periodo di transicion 
aki. 
Pakico e Presentacion aki 
ta Importante: Un divorcio 
of separacion di un relacion 
nunca ta facil, pero cu e sos- 
ten y guia corecto mayornan 
por ta sigur cu nan yiu ta sinti 
stima, sigur y scucha. E pre- 
sentacion aki ta ofrece may- 
ornan e hermentnan y cono- 
cemento necesario pa yuda 
boso yiu pa procesa e cambio 
aki den un forma saludabel 


Registra: Pa participa den e 
atardi informativo aki, nos ta 
pidi mayornan pa registra via 
e QR code of e link https:// 
forms.gle/wBQZaCwYyiT- 
3P4xZ9 obtenibel tambe via 
nos pagina di Facebook. 

TA BUSCA 


l.a. lopez Corporation 
ta busca 
“Technicus” 
Por yama na 
tel. 593 4727 


______________________________218064 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


Con yeye ta haci nan zonido famoso? 


(AP)—E parti mas notable 
di e yeye cu actualmente 
ta invadiendo Merca ta e 
zonido—un cancion eng y 
increiblemente duro cu ta 
penetra oido di hende. 


“E ta un caos bunita,” segun 
Rebecca Schmidt, un ento- 
mologo di e Departamento 
di Agricultura. “E ta crea 
un tipo di sinfonia.” E can- 
cionnan—solamente 
crea 
pa e yeyenan masculino— 
ta yamada pa busca pareha. 
Cada especie di yeye peri- 
odico tin su mesun cancion 
distinto, pero dos ta sobre- 
sali: esnan cu strepi oraño of 
“pharaoh cicadas”, y e “cassi- 
ni cicada,” cual ta mas chikito 
y no tin strepi oraño riba su 
bariga. 


“Esun cu nos ta tende may- 
ormente ta e cassini, un 
zonido cu ta subi manera ola 
y ta baha back,” segun Jenni- 
fer Rydzewski, un ecologo di 
insecto na DuPage County 
Forest Preserve, a bisa den 
un entrevista. “Tur biaha e 
ta subi den un ola y ta baha 
back, bo ta mira den mata 
un cantidad ta cuminsa bula, 
pa asina haci nan yamado y 


despues bula pa un taki nobo 
y haci e yamada atrobe. pues 
e ta manera diferente grupo 
cu ta biniendo den olanan.” 


E otro ta un crea un “hum 
constante, cual ta e staccato 
di e pharaoh” y aki aya un 
yamada individual cu ta zona 
manera “eee-ooo”, el a bisa. 
Otronan a bisa cu e zonido 
ta zona mas manera “fffaaaro, 
fffaaaro.” 


E zonido ta bin for di un 
membrana blanco riba e area 
central di e macho cu ta crea 
pa vibra, Schmidt y Rydze- 
wski a bisa. E area abao ta 
actua manera un camber di 
echo. “E ta hopi di e mesun 
fisica como un instrumento,” 
Schmidt a bisa. “Pues si bo ta 
pensa riba un drum bo por 
tin un drumi chikito cu ta ser 
toca pa un hende poco poco, 
y asina mes e ta crea un zoni- 
do duro.” 


Pronostico di tempo 


Tempo: 
Awe tardi y awe nochi: parcial- 
mente nubla y seco 
Den marduga y mañan: par- 
cialmente nubla cu un awasero 
breve 


Temperatura maximo 33 grado 
celsius 
Temperatura minimo 28 grado 
celsius 
Indice di calor (heat index) den 
y rond di oranan di merdia: 34 pa 40 grado celsius 
UV index: 12 


Bahada di solo : 7:06 pm 
Subida di solo : 6:15 am 


Biento: 
Modera for di direccionnan entre oost-noordoost cu oost- 
zuidoost; 
Forsa 3 te 4 (12 te 30 km/ora, 7 te 16 nudo). 
Durante di dia basta fuerte te fuerte den rafaga; 
Forsa 5 te 6 (31 te 50 km/ora, 17 te 27 nudo) 


Situacion general di tempo pa proximo 24 ora: 
Na e momentonan aki no tin disturbio di importancia pa 
clima local. Den oranan di marduga y mainta trempan di 
dialuna por spera un awasero pasahero. Sobra di dia 
Clima seco lo domina. Un proximo la tropical lo drenta 
area di Caribe den curso di awe nochi laat pa dialuna mainta 
trempan. Mas aleu por bisa cu stof di Sahara den concen- 
tracionnan varia lo stroba visibilidad un poco y produci aire 
di calidad abou durante proximo dianan. Personanan cu tin 
problemanan respiratorio mester tene esaki na cuenta. 


Condicionnan maritimo/estado di lama: 
Na partinan protegi di costa: keto, rond di 1 pia. 
Na partinan zuid: trankil te modera, entre 2 pa 3 pia. 
Na partinan oost te noordwest di costa: Modera cu olanan 
alrededor di 4 pa 5 pia. 

Lo E seka tur lágrima for di nan wowo, I morto 
lo no eksisti mas: lo no tin nada di rou, nada di 
yoramento, nada di dolo mas, pasobra tur kos di 
antes a pasa bai. 
Rev. 21:4 


Ki alegria, ora nan a bisa mi: "Ban cas di Señor!" 
I awor, ata mi aki para na bo porta Señor. 
Salmo 122 


Nos ta anuncia fayecimento di: 



Sra. Juanita Laclé-Kelly 
*05-12-1936 - †14-06-2024 
Esposa di †Willem “ShonWe” Laclé 


Na nomber di su: 
Yiunan: 
Helen “Lientje” y esposo Jaime Laclé 
Anthony “PAA/Tony” y Esposa Sandra Laclé- 
Paesh y famia 
Irene Laclé y famia na Hulanda 
†Roland “Weeshi” Laclé 
Jaqueline “Connie” y esposo John Wong-Laclé y 
famia 


Nieta(o)nan: 
Giorene, Pascal y yiunan Abigail, Skylar, 
Stephany, 
Jaillen y Renate 
Dwight, Sabrina y yiu Vaiana 
Giovanni, Diana y yiunan Suelo, Giovanni Jr, 
Luciana 
Ginny y yiunan Giorginio y Angel-Juanita 
Alhric 
William y Mishally 
Taryn, Damian y yiu Kyrah 
Anthony, Nayla y yiu Mason 
Jayden y Alessandro 
Adrion y Maris 
Zariën 


Ruman: Silvia Kelly y Famia na Hulanda 


Cuña: Manuela Kelly y famia 


Demas Rumannan den feliz memoria, sobrina, 
sobrinonan y famia, Primanan y Famia, 
Su compañeronan, staff y personal di Cas Di Mi 
Chepa, tur ex-bisiñanan na Dakota, 
Tur amistad y amiganan di cas cu a stima 
Juanita y demas famia nan cu ta mucho hopi pa 
menciona, Radio Bo Guia 


Condolencia y acto di entiero lo tuma luga 
diamars, 18 juni 2024 na Royal Funeral Home di 
9am pa 11am, despues lo sali pa Santana Catolico 
na Oranjestad. 


En bes di flor of krans lo bay tin un box pa 
donacion pa Koningin Wilhelmina Kanker 
Fonds. 


"Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi" 
Salmo 33 


Cu dolor na nos curason, nos ta participa 
fayecimento di nos ser stima: 



Sra.vda. Louisa Feliciana Winterdaal 
Cariñosamente yama “ Nana” 
*04-02-1933 - †14-06-2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. 
Salmo: 23 


A bay drumi den braza di Señor 


Bera Soledad Quandt-Quandt 
Mihor conoci como:”Sole” 
*26-05-1961 - †14-06-2024 


Acto di entiero lo wordo anuncia despues. 


A descubri turista Hulandes morto riba isla 
Griego y 4 otro turista a disparce riba 3 isla 


(AP)—A descubri un turista Hulandes de- 
saparecido morto diasabra trempan riba e 
isla Griego di Samos, segun media local a re- 
porta, e caso mas recien den un serie di caso 
den cual turistanan riba e islanan Griego a 
muri of a disparce. Algun, si no tur, a bay 
riba un caminata den calor extremo. 


A descubri dr. Michael Mosley, un autor Britani- 
co, morto diadomingo pasa riba e isla di Symi. 
Un hues di instruccion a conclui cu el a muri e 
diaranson anterior, un rato despues di a bay riba 
un caminata riba tereno dificil. 


Samos, manera Symi, ta situa hopi cerca di e cos- 
ta Turco. A descubri e curpa di un turista Hu- 
landes di 74 aña drumi boca abao den un gleuf 
aproximadamente 300 meter for di e sitio unda 
a mir’e ultimo diadomingo, canando cu algun 
dificultad den e calor. 


Autoridadnan ainda tabata buscando pa cuatro 
hende reporta desaparecido den e ultimo par di- 
anan. Diabierna, dos turista Frances a ser reporta 


desaparecido riba Sikinos, un isla den e Lama 
Egeo, cu menos di 400 residente permanente. E 
dos hende muhe, di edad 73 y 64, a sali for di nan 
hotel respetivo pa topa otro. 


Un turista Mericano di 70 aña a ser reporta desa- 
parecido diahuebs riba e isla chikito di Mathraki 
den e extremidad norte pa su amigo. A mira e 
turista pa ultimo biaha diahuebs na un cafe den 
compania di dos turista femenino cu a sali for di 
e isla. 


MAthraki, poblacion 100, ta un isla forestal di 
3.9 vierkante kilometer, pabao di e isla conoci 
miho como Corfu. Bientonan fuerte a preveni 
polis y bombero di yega e isla pa busca pa e per- 
sona desaparecido desde diasabra atardi, segun 
media a reporta. 


Riba e isla di Amorgos, autoridadnan ainda ta- 
bata buscando pa un turista di 59 aña reporta 
desaparecido desde diahuebs, ora el a bay riba 
un caminata su so den condicionnan hopi calor. 
Media Mericano a identifica e turista desapare- 
cido como Los Angeles County Deputy Sheriff 
Albert Calibet di Hermosa Beach, California. 


Amorgos, e isla mas pariba di e islanan Ciclade, 
ta un isla di 122 vierkante kilometer di menos 
cu 2,000 habitante. Un par aña pasa e isla tabatin 
un cantidad record di bishita, mas cu 100,000. 
Algun comentario di media a enfoca riba e nece- 
sidad pa informa turista di e peligronan di bay 
riba caminata den calor intenso. 


Temperaturanan den Grecia diasabra tabata 
mas cu 10 grado celsius mas abao compara cu 
diahuebs, ora e peak tabata casi 45 C. Ta anticipa 
cu esaki lo subi atrobe cumisando diadomingo, 
aunke no na nivelnan di olanan di calor. 

Singapore na careda pa limpia derame di azeta despues cu boto ta 
accidente contra barco di deposito di combustible 


(AP)—Un derame di azeta 
causa pa un accidente entre 
un boto di limpiesa y barco 
di carga a pone e liña cos- 
tal pazuid di Singapore 
preto, incluyendo e isla 
resort popular di Sentosa, 
y a causa preocupacion cu 
e por trece menasa na bida 
marino mientras cu un op- 
eracion di limpiesa tabata 
na caminda ayera. 


E boto di limpiesa cu bandera 
Hulandes, Vox Maxima, a dal 
e barco di deposito di combus- 
tible Marine Honor diabierna. 
El a trece daña na e tanki di 
cargo riba e Marine Honor, 
cual a resulta den un leak di 
azeta den lama. 


E Maritime and Port Author- 
ity di Singapore a bisa den un 
declaracion diasabra cu e leak 
di azeta for di e barco a ser con- 
teni, y cu e azeta cu a scapa for 
di e tanki afecta a ser trata cu 
dispersante. 


Pero debi na e coriente, el a 
bisa cu e azeta trata a yega e liña 


costero, incluyendo na Sentosa 
y otro isla pazuid, cual ta un 
reserva di naturalesa y un parke 
di lama publico. Sentosa, cual 
ta atrae miyones di bishitante 
anualmente, ta cas di un di e 
dos casino di Singapore, veld 
di golf y e unico parke di Uni- 


versal Studios na Sureste Asia. 


Parti di e lama na e parke publi- 
co y na e reserva di naturalesa a 
ser cera pa facilita esfuersonan 
di limpiesa, el a bisa. E lama di 
Sentosa lo keda habri pa publi- 
co pero actividadnan maritimo 


y landamento ta prohibi. 


Ayera trahadornan den uni- 
form oraño tabata sacando 
santo den un operacion di 
limpiesa na un lama bashi na 
Sentosa. Awa preto a yega te na 
e canto di lama. Autoridadnan a 


desplega 18 nave pa e esfuerso 
di limpiesa y a pone container 
booms di aproximadamente 
1,500 meter, y boei temporario 
pa mantene e derame conteni. 


“Lo pone mas den e proximo 
dianan pa preveni mas plama- 
mento di azeta riba e costa, y 
facilita e recuperacion di e azeta 
pega di e costanan afecta pa 
asina preveni nan di bay back 
den lama,” e declaracion a bisa. 


Conservacionista- 
biologo- 
nan ta monitoriando e extento 
completo di e daño riba bida 
marino. Grupo di conservacion 
local Marine Stewards supu- 
estamente a bisa cu tabatin 
potret di pisca, otter y king- 
fisher morto cubri den azeta. 


Fundador di e grupo, Sue Ye, 
a conta e corant local Straits 
Times cu deramenan di azeta ta 
cubri y ta sofoca pisca, parha y 
animalnan marino cu ta landra 
na superficie di awa pa tuma 
aire, manera turtuga y delfin. 


Realesa Britanico uni riba balcon di palacio 
Cu Prinses di Wales back den publico desde su diagnostico di cancer 


(AP) — Reino Uni a mus- 
tra un despliegue di espec- 
taculo diasabra pa celebra 
cumpleaños di Rey Charles 
III, un parada militar cu a 
marca e prome presenta- 
cion publico di e Prinses di 
Wales desde su diagnostico 
di cancer e aña aki. 


E evento anual tambe tabata 
un muestra di stabilidad di 
e monarca despues di algun 
luna dificil den cual tanto e 
rey como prinses Catherine, 
esposa di heredero na e trono 
Prins William, tabata ausente 
pa motibo di tratamento pa 
cancer. 


Den un despliegue simbolico 


di union, Charles, reina Ca- 
milla, William, Catherine y 
nan yiunan a bin hunto cu 
otro miembronan di famia real 
na un balcon di palacio Buck- 
ingham na fin di e Parada di 
Cumpleaños di e Rey. E famia 
a cuminda e multitudnan reuni 
abao mientras nan a mira un 
vuelo di avionnan militar pa 
clausura e ceremonianan mar- 
cando e cumpleaños oficial di 
e monarca. 


Esaki tabata e prome presen- 
tacion di prinses Catherine na 
un evento publico desde de- 
cember. Na maart el a revela 
cu e tabata ricibiendo kimo- 
terapia pa un forma di cancer 
no specifica. 


“Mi ta haciendo bon progreso, 
pero manera cualkier persona 
ricibiendo kimoterapia sa, 
tin dianan bon y tin dianan 
malo,” e prinses a bisa den un 
declaracion publica diabierna, 
agregando cu e ta enfrentando 
“algun luna mas” di tratamen- 
to. Catherine a bisa cu e no 
ta liber di peliger ainda, y ofi- 
cialnan a insisti cu e apariencia 
diasabra no ta nifica un regreso 
completo den bida publico. 


Multitudnan enorme ta con- 
grega tur juni pa mira e parada 


di cumpleaños, conoci como 
Trooping the Colour, cual ta 
cuminsa cu un procesion cu 
cabay, musico y centenares di 
soldad den uniform ceremonial 
for di palacio di Buckingham. 


E prinses, 42, a biaha den un 
garoshi cu cabay for di e pala- 
cio door di e avenida enorme 
conoci como the Mall cu su 
yiunan, prins heredero George, 
10, prinses Charlotte, 9 y prins 
Louis, 6. Publico a aplaudi 
mientras nan a mira Catherine, 
bisti den un shimis blanco di 
diseñador Jenny Packham y un 


sombre di Philip Treacy. 


Prins William, den uniform 
militar formal, a core riba cabay 
pa e ceremonia, den cual e tru- 
panan ta pasa den parada dilanti 
e rey cu nan bandera, of “col- 
or”, regimental. E despliegue 
di marcha di precision y mu- 
sica marcial ta bin di e dianan 
unda e bandera di e regimen 
tabata un punto esencial den e 
preparacion pa bataya. 


Charles, kende tambe ta ricibi- 
endo tratamento pa un forma 
no revela di cancer, a biaha den 
garoshi cu reina Camilla, en 
bes di riba cabay manera el a 
haci aña pasa. E rey a inspec- 
ciona e trupanan for di un dais 
riba e sitio di e parada, salu- 
dando mientras regimen elite 
di Foot Guards a marcha su 
dilanti. 


Cinco regimen ta tuma beurt 
pa parada den nan color, y e 
aña aki tabata e turno di un 
compania di e Irish Guards, 
cu tin prinses Catherine como 
coronel honorario. E trupanan 
den tunica cora y sombre di 
cuero di oso a ser lidera den 
e parada pa nan mascota, un 
cacho Irish Wolfhound yama 
Seamus. 


